Kršenje moratorija i brojanje zaposlenih u Kantonu Sarajevo - Istinomjer\nZaključak koji je Skupština Kantona Sarajevo usvojila na nedavno održanoj sjednici, a kojim se zabranjuje zapošljavanje državnih službenika aktuelnom sazivu Vlade Kantona Sarajevo u javnim preduzećima i institucijama koje se finansiraju iz budžeta KS izazvao je oprečne reakcije kod zastupnika u ovom zakonodavnom tijelu.\nPodsjećamo, na 29. Radnoj sjednici Skupštine Kantona Sarajevo održanoj 28.09.2020. godine, sa 19 glasova “za” usvojen je zaključak Kluba zastupnika Narod i pravda, Naša stranka, SDP BiH i NBL – samostalni zastupnici kojim se uvodi moratorij na zapošljavanje u javnom sektoru.\nU Zaključku je, između ostalog, navedeno sljedeće:\nZabraniti Vladi Kantona Sarajevo i resornim ministarstvima davanje saglasnosti za prijem u radni odnos uposlenika na određeno i neodređeno vrijeme, za zaključivanje ugovora o djelu i ugovora o privremenim i povremenim poslovima u organima uprave Kantona Sarajevo, zavodima, direkcijama, agencijama, upravnim organizacijama, pravnim licima sa javnim ovlaštenjima na teritoriji Kantona Sarajevo, javnim preduzećima i javnim ustanovama čiji je osnivač Kanton, budžetskim i vanbudžetskim fondovima, te u privrednim subjektima u kojima Kanton učestvuje sa najmanje 50% ukupnog kapitala.\nZaključak Skupštine KS, 28. septembar 2020.\nTakođer, naloženo je obustavljanje svih aktivnosti na izmjenama i dopunama osnivačkih akata i pravilnika o organizaciji i sistematizaciji radnih mjesta, kao i interna premještanja zaposlenika unutar ustanova, preduzeća, organa uprave i ministarstava.\nIz ovog Zaključka izuzimaju se odgojno-obrazovne, visokoškolske ustanove, zdravstveni radnici u zdravstvenim ustanovama, Uprava policije, Ured za borbu protiv korupcije i upravljanjem kvalitetom Kantona Sarajevo za hitna i opravdana zapošljavanja uz obaveznu prethodnu saglasnost Vlade Kantona Sarajevo, te zapošljavanje preko programa Službe za zapošljavanje KS.\nIz Zaključaka se izuzimaju i subjekti koji su već dobili saglasnost Vlade za prijem uposlenika na određeno vrijeme gdje postoji opasnost da bi zbog započetih poslova u procesu rada isticanjem ili prekidom ugovora na određeno vrijeme mogle nastupiti veće štete za predmetnog subjekta.\nNaloženo je da se odmah i bez odlaganja “ponište javni konkurse za prijem u radni odnos koji su u toku, kao i da obustavi prijem u radni odnos bez javnog konkursa, a sve prema ranije dobivenim saglasnostima nadležnog organa”, te da “Vlada Kantona Sarajevo, nadzorni i upravni odbori, ovisno o nadležnosti ponište pokrenute konkursne procedure i obustave sve dalje postupke razriješenja, izbora i imenovanja direktora i članova uprava, upravnih i nadzornih odbora javnih subjekata.\nPredsjedavajući Skupštine KS, Mirza Čelik tokom sjednice je rekao da SDA neće učestvovati u glasanju i da će Klub zastupnika ove stranke “pokrenuti apelaciju prema Ustavnom sudu FBiH” smatrajući da ovaj “zaključak nije u skladu sa Ustavom ni zakonskim propisima”. Prvobitno nije želio uopće staviti taj zaključak na glasanje, uz obrazloženje da je “potrebno da ga razmatra nadležna skupštinska komisija”.\nMoratorij na zapošljavanje stupio je na snagu. S tim u vezi, pojedini zastupnici na društvenim mrežama su objavljivali da se proteklih dana i tokom vikenda ubrzano radilo na zapošljavanju kadra, odnosno da je moratorij višestruko prekršen.\nVedran Jakupović, zastupnik u Skupštini KS, 29. septembar 2020.\nNa ove navode ubrzo je reagirao premijer KS, Mario Nenadić uputivši zvanični demantij.\nOvim putem obavještavam javnost i medije da premijer nije potpisao niti jednu saglasnost ili bilo koji drugi akt kojim bi se odobrilo dodatno zapošljavanje od donošenja navedene odluke Skupštine KS. Ujedno, pozivam predstavnike medija i sve zainteresirane zastupnike Skupštine Kantona Sarajevo da izvrše uvid u sva potpisana dokumenta u Uredu premijera KS i Vladi KS. Koliko je to nelogična izjava, govori i podatak da su zaključci stupili na snagu danom donošenja, tako da nema nikakve pravne ni stvarne logike da bi neko imao razlog da ‘ubrzano potpisuje’ spomenuta odobrenja.\nMario Nenadić, 30. septembar 2020.\nUpitan da prokomentariše navode pojedinih zastupnika o krešenju moratorija, Nenadić je u telefonskom razgovoru za Istinomjer, 1. oktobra ove godine, rekao da su navodi apsolutno netačni. Nenadić je istakao da je suprotno svemu rečenom “poništio konkurs za upražnjeno mjesto u svom kabinetu”. Također, najavio je da će vrlo brzo biti objavljen dokument sa brojevima koliko je zapošljavala prethodna, a koliko aktuelna vlada, istučući da stručne službe ubrzano rade na pripremi ovog dokumenta.\nVršilac dužnosti izvršnog direktora Sektora za ekonomske i pravne poslove KJKP Vodovod i kanalizacija, Almir Pamuk u pismu koje je proteklih dana naslovio na Nadzorni odbor i novoimenovanog v.d. direktora ovog preduzeća Adnana Hodžića, između ostalog, je naveo i sljedeće:\nObavezan sam da vas upozorim da će u slučaju imenovanja protivno Zaključku sa Skupštine KS, doći ne samo do kršenja pozitivnopravnih propisa iz oblasti građanskog prava već bi to predstavljalo osnov za sumnju da je počinjeno jedno ili više krivičnih djela.\nAlmir Pamuk, 2. oktobar 2020.\nZbog najavljene sjednice Nadzornog odbora ViK-a na kojoj su trebala da se izvrše određena imonovanja, pismo je dostavljeno i medijima.\nPovodom Pamukovih navoda, zastupnica u Skupštini Kantona Sarajevo, Danijela Kristić uputila je 2. okotobra ove godine urgenciju zbog navodnog održavanja sjednice Nadzornog odbora KJKP Vodovod i kanalizacija Sarajevo te pozvala Ured za borbu protiv korupcije, Kantonalnu upravu za inspekcije poslove, Vlada KS, Ministarstvo komunalne privrede, Ministarstvo unutrašnjih poslova “da hitno reaguju po upućenoj urgenciji”.\nZbog informacija koje su se pojavile u medijima da će danas biti održana sjednica Nadzornog odbora KJKP Vodovod i kanalizacija Sarajevo gdje bi se desila daljnja razrješenja i imenovanja uprkos Zaključku Skupštine Kantona Sarajevo o moratoriju na zapošljavanje, a koja u jednom svom dijelu zahtijeva i obustavu svih daljnjih postupaka razriješenja, izbora i imenovanja direktora i članova Uprava preduzeća čiji je KS osnivač, molim da hitno svi gore pomenuti javni organi reaguju i poduzmu sve potrebne korake iz svoje nadležnosti.\nDanijela Kristić, 2. oktobar 2020.\nZastupnici koji su inicirali uvođenje moratorija pozvali su građane da prijave sva saznanja o kršenju moratorija.\nI pored višestrukih pokušaja nepostojeće vladajuće većine da opstruira donošenje zaključka kojim se zabranjuje zapošljavanje u javnom sektoru, 19 zastupnika u Skupštini KS je izglasalo ovakav zaključak. Pokušaji da se zaustavi ovaj proces na samoj sjednici Skupštine održane 28.09.2020. godine, jasan su pokazatelj da iste opstrukcije i kršenja moratorija možemo očekivati i u pojedinim javnim institucijama i preduzećima. Zbog toga, pozivamo sve građane, a posebno zaposlene u javnim institucijama i preduzećima, da Uredu za borbu protiv korupcije i inspektoratu za rad i zaštitu na radu prijave sva saznanja o kršenju moratorija. Skupština Kantona Sarajevo traziti će smjene rukovodećih i upravljačkih struktura u svim situacijama gdje se uoči kršenje moratorija.\nZastupnici Naroda i pravde, Naše stranke, SDP BiH i NBL, 2. oktobar 2020.\nVlada Kantona Sarajevo nije se očitovala o navodima da je proteklih dana trebala biti održana sjednica Nadzornog odbora na kojoj su planiranja imenovanja u VIK-u. Nije bilo očitovanja ni na navode da je bilo i zapošljavanja nemedicinskog kadra u Hitnoj pomooći KS.\nMeđutim, zastupnicima u Skupštini KS i javnosti je predočen dokument koji je Nenadić najavio u svom razgovoru za Istinomjer, a u kojem je izvršena usporedba koliko je zapošljavala aktuelna, a koliko prethodna Vlada KS. Tako je na sjednici Skupštine Kantona Sarajevo, koja je održana 5. oktobra, između ostalog, razmatrana Informacija Vlade Kantona Sarajevo u pogledu tvrdnji o masovnom zapošljavanju i šteti za budžet kantona koja, navodno, tim povodom nastaje.\nNakon objave ovih podataka uslijedila je i reakcija Elmedina Konakovića.\nVrhunac dana je ipak informacija kako je Vlada na cijem je celu bio Forto zaposlila preko 3000 ljudi. (…) Istina je da je u tom periodu kompletan Univerzitet u Sarajevu presao na trezor i da je za taj broj povecan broj uposlenih na budzetu.Pa jel’ bas doslo do toga da ovako morate?\nElmedin Konaković, 5. oktobar 2020.\nMinistar finansija Kantona Sarajevo Jasmin Halebić (SDA) demantovao je tvrdnje iznesene u javnosti o broju zaposlenih za vrijeme mandata prethodne vlade, koju je predvodio Edin Forto.\nOsjećam dužnost ispravno informirati javnost u KS, na bazi činjenica i prostog poređenja tri karakteristična datuma, o navedenom pitanju, to su datumi početka i kraja mandata Vlade KS premijera Forte i august mjesec u mandatu aktuelne Vlade premijera Nenadića. (…) Vlada Edina Forte zatekla je 11.285 osoba koje primaju platu preko budžeta Kantona Sarajevo u decembru 2018. Na kraju njegovog mandata, u februaru 2020. isplaćeno je 14.525 plaća što čini povećanje od 3.240 osoba. U tom broju su sadržani i zaposlenici Univerziteta u Sarajevu, njih 2.576, i koji su u međuvremenu integracijom Univerziteta u Sarajevu prešli na Trezor budžeta KS. Nakon što se uvaži navedena korekcija dobija se povećanje od 664 novozaposlenih osoba na budžetu KS u mandatu premijera Edina Forte. (…) august je posljednji mjesec za koji je isplaćena plaća u KS u trenutnom sazivu vlade, premijera Nenadića. Broj osoba kojima je isplaćena plaća u tom mjesecu je 13.778 i on odražava smanjenje od 747 osoba na budžetu KS u odnosu na završetak mandata vlade Edina Forte.\nJasmin Halebić, 5. oktobar 2020.\nMinistar Halebić u svom pojašnjenju nije se osvrtao na navode o kršenju moratorija, odnosno nije komentirao razloge zbog kojih je ova Informacija načinjena.\nKonaković je na sjednici Skupštine KS, održanoj 5. oktobra, zatražio da se prihvati inicijativa zastupnice Jasne Duraković i “omogući produžavanje ranije sklopljenih ugovora o djelu unatoč moratoriju na zapošljavanje u Kantonu Sarajevo”, a što je u javnosti protumačeno kao kontradiktorno prethodno iniciranom moratoriju.\nNa praksu dodjele ugovora o djelu u javnim institucijma revizori godinama upozoravaju te naglašavaju da se takva praksa zloupotrebljava.\nInformaciju u kojoj se iznose brojke i usporedbe broja zaposlenih tokom prethodne i za vrijeme aktuelne Vlade KS javnost i zastupnici ne mogu smatrati odgovorom na pitanje da li je došlo do kršenja moratorija u pojedinim javnim preduzećima i ustanovama. Pojedini akteri, čija je zakonska obaveza provoditi zaključke Skupštine učinili su da cijela priča dobije zaokret te umjesto da se utvrđuje odgovornost onih koji ne postupaju po zaključku Skupštine KS, zainteresovana javnost samo “broji” osobe koje primaju platu iz kantonalnog budžeta.\nObjavljeni članak je nastao kroz projekat SELDI mreže.


BiH IMA NAJVEĆU STOPU NEZAPOSLENOSTI U REGIONU\nSARAJEVO - Bosna i Hercegovina ne ispunjava standarde za izvoz u EU osnovnih agrikulturnih proizvoda kao što je npr. mlijeko i ukoliko ne uvede novu regulaciju postoji realna mogućnost zabrane izvoza ovih proizvoda i u Hrvatsku od 1. januara 2013. kada Hrvatska počinje implementaciju pravila ...\n... za uvoz robe u EU, upozorio je potpredsjednik Delegacije Evropskog parlamenta za jugoistočnu Evropu Jelko Kacin.\nOn također, povodom objavljivanja Izvještaja Evropske komisije o napretku, navodi da Bosna i Hercegovina ima samo dva prijelaza na granici dugoj 1.000 kilometara s Hrvatskom preko kojih može da izvozi robu u EU.\nGlavna tema, naglašava Kacin, oko koje svi narodi u BiH treba da se ujedine jest pitanje ekonomskog oporavka i smanjenje najveće stope nezaposlenosti u regionu. Podijeljenost zemlje u vezi s nacionalnim pitanjem ne smije više da onemogućava napredak BiH neposredno pred ulazak Hrvatske u EU.\n- To su problemi kojima lideri BiH treba da se bave. Ovo je trenutak istine za sve njih - kaže Kacin i dodaje da Izvještaj Evropske komisije o napretku BiH predstavlja, osim rezultata lokalnih izbora, još jedan poziv za buđenje liderima BiH.\nI građani BiH i Evropske komisija su uputili jasnu poruku političkoj eliti da su strukturne reforme u zemlji apsolutni prioritet da bi politički sistem opet počeo da funkcioniše, naglasio je potpredsjednik Delegacije Evropskog parlamenta za jugoistočnu Evropu Jelko Kacin.


IT usluge - ViaLog\nSagledaćemo realne potrebe za svako radno mesto i dati preporuke za optimalnu kupovinu. Mi ćemo ih poručiti, instalirati kompletan softver, isporučiti i pustiti u rad na Vašoj mreži.\nServerska infrastruktura je jedna od najbitnijih stvari u svakom informacionom sistemu. Inženjeri Via Log-a za potrebe svojih korisnika pružaju konsultacije i pomoć prilikom izbora, instalacije i administracije servera.\nPouzdana mrežna infrastruktura u velikoj meri utiče na povećanje produktivnosti zaposlenih, jer od nje zavisi da li će Vaši računari i serveri raditi efikasno. Posedujemo veliko iskustvo u radu sa aktivnom i pasivnom mrežnom opremom, koje nudimo našim korisnicima\nIP telefonija omogućava glasovnu komunikaciju preko računarske mreže koristeći otvoreni, standardni Internet protokol (IP). Na taj način se ostvaruje proširenje govorne komunikacione servise na sve zaposlene, na svim radnim mestima – u kompaniji, filijalama kompanije ili udaljenim lokacijama.\nNaši IT stručnjaci poseduju specifična znanja iz različitih oblasti informacionih tehnologija, kako bismo mogli da za vas definišemo idealnu kombinaciju desktop i laptop računara, severa, mrežnih uređaja, softvera… i drugih elemenata vaše IT infrastrukture.


Centar za socijalni rad u Bileći obezbijedio je za najugroženije kategorije stanovništva pomoć u vidu prehrambeno-higijenskih paketa, kako bi svojim korisnicima pružio pomoć i podršku u novonostaloj situaciji izazvanoj epidemijom virusa korona.\nIz Centra za socijalni rad saopšteno je da je u saradnji sa Ministarstvom zdravlja i socijalne zaštite Republike Srpske u toku realizacija pružanja pomoći za 113 korisnika.\n“Pomoć će biti obezbijeđena u vidu prehrambeno-higijenskih paketa, novčane pomoći za liječenje, te pelena za djecu i odrasle. U saradnji sa kompanijom `Svislajon` iz Trebinja, dogovorena je pomoć za porodice koje su u stanju socijalne potrebe, čiji su članovi nezaposleni, ili su ostali bez posla usljed nastale situacije, a nalaze se na našoj evidenciji. Uskoro očekujemo realizaciju postignutog dogovora. Takođe, u saradnji sa firmom `Viva kompani` iz Banjaluke, obezbijedili smo određeni broj prehrambeno-higijenskih paketa, čija se podjela očekuje već sutra”, rekla je direktor “Centra za socijalni rad” Bileća Branka Radmilović.\nIz Centra navode da pored redovnih aktivnosti koje se odnose na pružanje pomoći korisnicima, ova ustanova je u saradnji sa opštinom Bileća dogovorila da se izdvoji određeni dio sredstava koji će takođe biti usmjeren za nabavku osnovnih životnih namirnica za oko 40 najugroženijih korisnika Centra.\nU saradnji sa opštinskim odborom Crvenog krsta, a na osnovu spiska Centra za socijalni rad, danas će početi podjela prehrambeno-higijenskih paketa za 26 korisnika.


Snijeg pade na behar, na voće - samo da mraza ne bude\nNEPOGODE Pogledajte sive ulice Sarajeva\nIzrazito grozan dan u BiH\nOvi što se čvrsto pridržavaju mjera izolacije, pa se nisu pretjerano šepurili tokom posljednjih dana po gradskim ulicama i izletištima, susprezajući se od druženja i slasnih roštiljskih specijaliteta u kombinaciji s različitim pićencima, danas su doživjeli novi talas depresije.\nIonako izgnjurene, današnje ih je vrlo prohladno vrijeme, sa kišom i susnježicom, kao da je kraj novembra, a ne sredina aprila - moglo samo dodatno oneraspoložiti.\nPoljoprivrednici se također nalaze u nezavidnom položaju, ni krivi ni dužni moraju strahovati kako će se ovo vrijeme odraziti na usjeve, a kako se ističe, najbitnije je da, ako je već snijeg pao na behar i na voće, ne bude mraza.\nMeđutim, dok jednom ne smrkne, drugom ne svane, pa je tako današnje kišno vrijeme ipak nečemu doprinijelo - da minu požari koji su zavladali u posljednje vrijeme širom BiH.\nNaš reporter zabilježio je šta se dešava na sivo-bljutavim ulicama glavnog grada, a nakon što pogledate fotografije teško ćete se ne složiti da se današnji dan, a i za sutra se isto najavljuje, ubio za - karantina!\nOcjene stručnjaka su da ne posežete za antidepresivima i anksioliticima, budući da sinoptičari najavljuju brzu stabilizaciju.\nSarajevo Snijeg Nepogode\nMinistarstvo sigurnosti objavilo izvještaj: U Kantonu Sarajevo izrečena 101 sankcija\nGrupa bh. državljana puštena iz karantina u Studentskom domu Bjelave


Samit EU o migrantima, terorizmu i Ukrajini – Haber.ba\nSamit EU o migrantima, terorizmu i Ukrajini\nŠefovi država i vlada članica EU unije okupiće se danas u Briselu na dvodnevnom samitu.\nZastava EU - Nezavisne.com\nGlavne teme biće migracije, borba protiv terorizma i situacija u Ukrajini.\nTalas izbjeglica sa Bliskog Istoka i Afrike koji pomorskim i kopnenim putevima masovno pokušavaju da se domognu Evrope biće prva i najvažnija tačka na dnevnom redu, a u vezi sa tim plan Evropske komisije da se uvedu kvote za prihvatanje azilanata za svaku zemlju članicu posebno.\nTaj prijedlog je na prethodnom samitu u Briselu izazvao žestoki otpor nekih članica, a u međuvremenu je Komisija, uzevši u obzir njihove primedbe, sastavila novu verziju plana.\nOdluka mađarskog premijera Viktora Orbana da jednostrano suspenduje dio Šengenskog sporazuma koji obavezuje članice da prime azilante ukoliko su prva zemlja u koju su pristigli već je izazvao negodovanja širom EU, a naročito od onih članica koje su na najvećem udaru talasa migranata.\nSem toga, raspravljaće se i o vojno-pomorskoj operaciji u vodama Mediterana usmjerenoj protiv krijumčara ljudi, koju su šefovi diplomatija EU usvojili na nedavnom sastanku u Luksemburgu.\nEvropski lideri će razmotriti i sprovođenje mjera za suzbijanje terorizma koje su usvojene na aprilskom samitu, a koje uključuju bolju koordinaciju bezbjednosih službi i sprječavanje ekstremističkih organizacija da šire propaganda i vrbuju dobrovoljce putem interneta.\nSituacija u Ukrajini i odnosi sa Rusijom biće treća važna tema samita, koji će se završiti usvajanjem zajedničkih zaključaka u petak, pišu Nezavisne.\nTeme:EU, migranti, samit, Ukrajina


Isključivanje dece sa smetnjama u razvoju na rezidencijalnom smeštaju iz obrazovanja\nOko 60% dece sa smetnjama u razvoju osnovnoškolskog uzrasta u rezidencijalnim ustanovama u Srbiji je potpuno isključeno iz obrazovnog sistema.\nDeca sa smetnjama u razvoju na rezidencijalnom smeštaju ne ostvaruju pravo na obrazovanje na jednakoj osnovi kao i druga deca. Postavljaju se dodatne otežavajuće okolnosti u vidu ograničenog broja škola sa kojima domovi sarađuju, ograničenog broja mesta u školi za decu iz domova, arhitektonska neprilagođenost, nedostatak dodatne podrške. Sva deca koja su obuhvaćena istraživanjem pohađaju škole za obrazovanje dece sa smetnjama u razvoju, tačnije nijedno dete nije u redovnoj školi. Međutim, mnogo ozbiljnije barijere predstavljaju negativni stavovi zaposlenih u domovima i školama prema obrazovanju dece sa smetnjama u razvoju i preovlađujući medicinski model u sagledavanju potreba deteta.\nUzroke isključivanja i stavove zaposlenih u ustanovama socijalne zaštite i obrazovanja prema obrazovanju dece sa smetnjama u razvoju pročitajte u našoj novoj publikaciji „Isključivanje i segregacija dece sa smetnjama u razvoju na rezidencijalnom smeštaju iz obrazovnog sistema“.\nUkoliko se nalazi na smeštaju u domu za decu sa smetnjama u razvoju, dete je najverovatnije potpuno isključeno iz obrazovanja. Ako se ipak nalazi u jednoj od ustanova koje uključuju decu u obrazovni sistem, postoje minimalne šanse da bude upisano u školu. I to ako stručni tim ustanove odluči da baš to dete upiše u školu, ako u školi ima dovoljno mesta, ako se dete samostalno kreće i nije korisnik kolica, ako nema zdravstvenih teškoća. Čak i kada su sve navedene barijere uklonjene, tek svako peto dete bude upisano u školu. Dete će sigurno pohađati školu za obrazovanje dece sa smetnjama u razvoju, a verovatno će biti u posebnom odeljenju, u kojem su samo deca sa teškoćama iz domova. Fokus obrazovanja će najverovatnije biti na individualnom radu i terapijama. Dete će odlazak u školu doživljavati kao nagradu, a zaposleni kao socijalizaciju. Učenje će biti u drugom planu.\nIstraživanje „Obrazovanje i život u zajednici kao preduslov ravnopravnosti dece sa smetnjama u razvoju“ realizovano je u periodu od maja do oktobra 2015. godine u okviru projekta „Deca sa smetnjama u razvoju u rezidencijalnim ustanovama kao žrtve višestruke diskriminacije“. Cilj projekta je doprinos borbi protiv diskriminacije dece sa smetnjama u razvoju u obrazovnom sistemu, a realizovali su ga Inicijativa za prava osoba sa mentalnim invaliditetom MDRI-S u partnerstvu sa Inicijativom za inkluziju VelikiMali i u saradnji sa Poverenikom za zaštitu ravnopravnosti. Projekat je podržala Evropska unija u okviru programa Civil Socety Facility 2013 i Kancelarija Vlade Srbije za saradnju sa civilnim društvom. Sadržaj publikacije predstavlja odgovornost autorki i Inicijative za prava osoba sa mentalnim invaliditetom MDRI-S i ne odražava stavove i mišljenje Evropske unije.\nPrevod publikacije na engleski jezik podržala je UN Kancelarija visokog komesara za ljudska prava (OHCHR). Stavovi izneti u publikaciji ne odražavaju stavove Ujedinjenih nacija i njenih agencija.


Čiča Draža i Šešelj izbačeni iz najnovijih uslova Hrvatske Srbiji – mojKontakt portal – Radio Televizija Kontakt\nČiča Draža i Šešelj izbačeni iz najnovijih uslova Hrvatske Srbiji\nOd Srbije se traži da uskladi svoju politiku s Briselom, da uvede sankcije Moskvi, a izraženo je i žaljenje zbog održanih vojnih vježbi sa Rusijom.\nOd 190 pristiglih sugestija na tekst rezolucije o napretku Srbije izvestioca Evropskog parlamenta Dejvida Mekalistera, o kome će se raspravljati danas u Briselu, najveće poslaničke grupe usaglasile su 15 kompromisnih amandmana, a odustalo se od mnogih bizarnih zahtjeva iz Hrvatske!\nKomitet za spoljne poslove Evropskog parlamenta izjasniće se danas o amandmanima na tekst o napretku Srbije Dejvida Mekalistera, a kako prenose “Večernje novosti” ostali su zahtjevi da poglavlje 35 o Kosovu bude ključno u procesu pregovora Srbije sa EU, kao i da normalizacija odnosa sa Prištinom ostane važan uslov za članstvo u EU.\nIpak, nisu prošli neki od bizarnih zahtjeva koji su stigli iz Hrvatske, kao što je revizija odluke o rehabilitaciji Dragoljuba Draže Mihailovića, a nema ni onih u kojima se pominje proces protiv Vojislava Šešelja, kao ni doček Vladimira Lazarevića.\nBanjaluka: Za sportske manifestacije 120.000 KM\nGrupa Abba ponovo se sastala (FOTO)


U TE ¨Tuzla¨ u 2017.godini, proizvedeno je 3.472.267 MWh električne energije i 115.665 MWh toplotne energije i tehnološke pare, uz utrošak 3,8 miliona tona uglja. Ukupna ulaganja Termoelektrane u protekloj godini bez kapitalnih izdvajanja, iznosila su 8,6 miliona KM, od čega 2,1 milion KM za ekološke projekte, što je 24 procenta od ukupnih investicija u prošloj godini\n„ U projekte u oblasti ekologije, TE „Tuzla“ je od 1996. godine do danas, investirala 250 miliona KM. Direktni efekti zamjene elektrofiltera, ugradnje pneumatskog transporta pepela, sanacije rashladnih tornjeva, zatvaranja povratnih voda sa šljačišta i drugih investicija su smanjenje emisija npr. čvrstih čestica u zrak za 78 procenata u 2017. u odnosu na 2010. godinu i smanjenje zagađenja vode za 97 procenata u odnosu na 2014.godinu.“- kazao je dr. Izet Džananović, direktor TE ¨Tuzla¨ prezentirajući pokazatelje poslovanja.\n„Po osnovu naknade za zagađenje zraka, TE ¨Tuzla¨ je do danas Fondu za zaštitu okoliša FBiH uplatila blizu 30 miliona KM, dok je na osnovu Zakona o izdvajanju i usmjeravanju dijela prihoda preduzeća ostvarenog radom termoelektrana, Termoelektrana od 2015.godine kada je Zakon stupio na snagu do danas, u budžet Grada Tuzla uplatila 16 miliona KM. Uz uplaćene naknade, Termoelektrana je u okviru saradnje sa Gradom Tuzla, u realizaciju projekata Prijateljskog okruženja investirala 3,6 ,miliona KM, Gradu je bez naknade na korištenje ustupljen vodovodni sistemi vrijednosti 247 hiljada KM, te zemljište za izgradnju gradskog groblja čija je vrijednost veća od 2 miliona KM.“- rekao je dr. Džananović, naglašavajući da je zakonima propisano da su sredstava izdvojena po osnovu naknada, namjenjena za finansiranje projekata zaštite okoliša, energetske efikasnosti i poboljšanje uslova života u lokalnoj zajednici.\nTE ¨Tuzla¨ s ciljem društveno odgovornog djelovanja, u narednom periodu nastavlja aktivnosti na ulaganju u ekološke projekte, uz očekivanje podrške od strane nadležnih ministarstava, kako bi projekti bili realizovani u što kraćem roku.\nStrateški cilj JP Elektroprivrede BiH je izgradnja Bloka 7 zamjenskog za blokove 3 i 4, koji će za razliku od blokova koje mijenja, biti tehnloški napredniji i ekološki prihvatljivi.\nU narednom periodu planirana je izrada analize uticaja na kvalitet zraka u tuzlanskoj kotlini s podacima o pojedinačnom učešću emitera na kvalitet zraka. Analizu će izraditi Prirodno- matematički fakultet Univerziteta Tuzla.


Međunarodni dan Roma: Svaki korak je važan • Life.ba • Humanost\nMeđunarodni dan Roma: Svaki korak je važan\nPovodom obilježavanja 8. aprila, Međunarodnog dana Roma, Ministarstvo za ljudska prava i izbjeglice Bosne i Hercegovine i Predstavništvo UNHCR-a u Bosni i Hercegovini podsjećaju da su Romi još uvijek jedna od najugroženijih i marginalizovanih kategorija stanovništva u Bosni i Hercegovini. Svakodnevno se susreću sa problemima u oblasti stanovanja, zdravstvene zaštite, zapošljavanja i obrazovanja, mnogi Romi još uvijek nisu upisani u matičnu knjigu rođenih i nemaju sve potrebne dokumente koji su osnova za pristup pravima i punu integraciju u bosanskohercegovačko društvo.\nUNHCR je prije dvije godine sa svojim partnerom “Vaša prava BiH”, udruženjem za pružanje besplatne pravne pomoći, uz podršku Vlade Švicarske, Kneževine Lihtenštajn i Evropske Unije, otpočeo sa pružanjem besplatne pravne pomoći Romima kako bi se upisali u matične knjige rođenih i pribavili potrebne dokumente. UNHCR je također podržao proces evidentiranja potreba Roma u Bosni i Hercegovini koji je realizovalo Ministarstvo za ljudska prava i izbjeglice BiH.\nNaveed Hussain, predstavnik UNHCR-a u Bosni i Hercegovini je naglasio: “Potrebno je poduzeti sve napore kako bi se pomoglo Romima da se upišu u matičnu knjigu rođenih, jer je to prvi korak na putu koji vodi ka ostvarenju svih ostalih prava.”\nPošto na mladima svijet ostaje, Ministarstvo za ljudska prava i izbjeglice i Predstavništvo UNHCR-a u Bosni i Hercegovini će romskoj djeci koja se 8. aprila upišu u matične knjige rođenih u općinama obuhvaćenim projektom naknadno uručiti prigodne pakete “dobrodošlice” koji su obezbjeđeni sredstvima UNHCR-a u BiH.


Besplatan update za Monster Hunter World: Iceborne donosi nove monstere i endgame sadržaje\nDrugi besplatni update za MHW ekspanziju je stigao!\nPosted četvrtak 05 12 2019 13:11:45\nDrugi besplatni update za proslavljenu Monster Hunter World ekspanziju Iceborne je dostupan sada sa još više besplatnog sadržaja, uključujući i subspecies verziju omiljenog Zingora, tempered Elder Dragona, i skroz novi region u Guiding Lands zoni. U developer update videu, Monster Hunter team je podelio sa nama detalje i informacije o novoj Horizon Zero Dawn: The Frozen Wilds kolaboraciji i questovima za PS4 igrače, nove dodatke u gameplay kao i nove seasonal eventove.\nNovi izazovi čekaju!\nOmiljeni Zinogre prvobitno se ubacio u Iceborne sa svojim električnim napadima, a sada nas čeka još jezivija alternativna varijanta. Stygian Zinogre koristi ovaj put dragon elemental napade umesto munja, tako da će hrabrim lovcima biti potrebne sve Master Rank veštine i nove strategije kako bi pobedili ovu ojačanu zver. Oni koji uspeju da ga poraze biće nagrađeni vrednim materijalima za izradu nove i moćne opreme dizajnirane zastrašujućom crnom i crvenom paletom.\nNovi Tundra Region proširuje Guiding Lands endgame zonu sa još snežnih predela koji u kojima obitavaju jezivi monsteri kao što su Barioth i Viper Tobi-Kadachi. Kao poseban dodatak novi Tundra Region će imati i novi materijal ekskluzivan toj zoni koji će se koristiti za povećavanje maksimalnog nivoa weapon augmentacije. Pored Stygian Zinogre i Tundra regiona, dodat je i tempered Elder Dragon kao poseban izazov za lovce - Tempered Ruiner Nergigante.\nZa lovce na konzolama koji još uvek prelaze glavnu priču Monster Hunter Worlda, u ovom updateu dodata su i nova odbrambena oružja za svih 14 vrsta oružja. Oružje se može lako kovati u Smithyju kao i nadograditi, postajući još vrednije za one koji trenutno igraju World. U kombinaciji sa Guardian Armour setom i community-focused Hunter Helper mogućnostima, novi igrači dobiće priliku da brže završe originalni World i pristupe ogromnom sadržaju koji Iceborne ekspanzija i njeni updatovi donose.\nKolaboracija sa Horizon Zero Dawn™: The Frozen Wilds se nastavlja sa još questova i opreme\nDuga tura Horizon Zero Dawn: The Frozen Wilds collaboration questova stiže u Iceborne 13. decembra. Igrači će dobiti priliku da prave svu novu tematsku opremu zasnovanu na Shield-Weaver-a armoru iz Horizon Zero Dawn: The Frozen Wilds i nadograde oružje Stormslinger iz prethodnog novembarskog questa. Palico companions mogu da dobiju posebnu opremu dizajniranu po uzoru na Frostclaws, robot medvede iz Frozen Wilds ekspanzije Horizon Zero Dawn-a. Pored toga, treća runda ekskluzivnih collaboration questova za PS4 igrače biće dostupna od 27. decembra. Ovaj novi event quest nagradiće igrače posebnim materijalima za izradu novog Banuk α + oklopnog kompleta. Iceborne igrači će takođe dobiti priliku da nadograde Aloy-in luk i izrade novu Felyne Watcher opremu, koja je prvobitno bila dostupna u Monster Hunter: World, ovoga puta sa Master Rank level statsom.\n47 promena koje će samo najveći fanovi primetiti u Monster Hunter World\nPrvih 21 minuta igre Monster Hunter World u 4K\nEvo kako loviti u Monster Hunter World


Izjava vršioca dužnosti šefa misije, g-dina Endija Sparksa - EULEX Kosovo\nIzjava vršioca dužnosti šefa misije, g-dina Endija Sparksa povodom Dana nestalih lica na Kosovu, 27. aprila\nOtprilike 1.800 ljudi se nakon sukoba na Kosovu i dalje smatra nestalim. Iz tog razloga EULEX pomaže odeljenju za sudsku medicine (OSM) koje je u sklopu kosovskog Ministarstva pravde u njegovim intenzivnim naporima da se ustanovi sudbina nestalih. Pored toga, EULEX/OSM ostvaruje intenzivnu koordinaciju sa udruženjima porodica, samim porodicama i sa nekoliko drugih aktera. U svrhu sprovođenja tih delatnosti, EULEX je takođe u kontaktu sa organima vlasti u Srbiji.\n10 godina nakon što su ovi tragični događaji odneli toliko mnogo ljudi, EULEX i OSM nastavljaju sa pronalaženjem njihovih ostataka. Od kada je EULEX započeo da radi sa Ministarstvom pravde, otkriveno je preko 220 ljudskih ostataka, koji su bili identifikovani i vraćeni porodicama. To je rezultat sveobuhvatnog istraživanja i dvaju aktivnosti na terenu, sa više od 260 terenskih aktivnosti. Razmotreno je na hiljade dokumenata i više od 1.300 uzoraka kostiju poslato je na analizu DNK.\nOve godine smo započeli sa obukom jedinica OSM u ekshumacijama i istraživanju slučajeva pogrešnih identifikacija. Pored toga, doktori iz EULEX-a nastavljaju sa podučavanjem i praćenjem aktivnosti lokalnih doktora forenzičke medicine u razvoju modernog odeljenja forenzičke medicine. Sav taj rad je učinjen u cilju razvijanja lokalnih kapaciteta na održiv način, da bi MP moglo da nastavi sa svojim radom u budućnosti na visoko profesionalan način.\nU međuvremenu EULEX će nastaviti da podržava Odeljenje za sudsku medicinu u njegovim naporima da se ustanovi sudbina onih koji se još uvek vode kao nestali.


Beograd arhiva vesti 17.07.2018 - Naslovi.net\nDirektorka OŠ „Momčilo Živojinović“ podnela ostavku nakon političkih pritisaka\nNakon pritisaka sa vrha opštinske vlasti direktorka OŠ "Momčilo Živojinović" iz Mladenovca podnela ostavku na tu funkciju Nakon učestalih političkih pritisaka i kako kaže, nemogućnosti da nastavi da radi svoj posao kako treba, direktora Osnovne… »\nBahati srpski gastarbajter juri 209 na sat po Beogradu! Dobio lamborginija za 18. rođendan a evo šta radi u Srbiji! Šok…\nSnimak mladića koji vozi lamborginija po Beogradu i to do čak 209 na sat izazvao je lavinu komentara! Naime, kako se sam mladić koji inače živi u Cirihu, pohvalio na društvenim mrežama, on ovih dana boravi u Beogradu. Na snimku se vidi kako juri… »\nU Kliniku za dečju i preventivnu stomatologiju Stomatološkog fakulteta svakodnevno stižu mališani sa mentalnim ili fizičkim hendikepom, kojima se intervencije rade u opštoj anesteziji. Nekoliko stotina dece sa posebnim potrebama i autizmom svake… »\n17.07.2018 Beograd, izvori


Arhiva - Radnik čisti polomljeno staklo ispred prodavnice 16. februara 2021. nakon raketnog napada prethodne noći, u glavnom gradu severne atuonomne oblasti iračkih Kurda.\nIran je u subotu osudio američke vazdušne napade na ciljeve u Siriji, koje koriste paravojne snage povezane sa Teheranom, i odbacio odgovornost za raketne napade na američke mete u Iraku, zbog kojih je Vašington doneo odluku o vazdušnim udarima.\nIranski šef diplomatije Mohamed Džavad Zarif je tokom razgovora sa iračkim kolegom Fuadomn Huseinijim rekao da su američki napadi "nelegalni i da se njima krši suverenitet Sirije", preneli su iranski državni mediji.\nU izveštajima se navodi i da je Zarif rekao da su nedavni napadi u Iraku izvedeni pod sumnjivim okolnostima i da bi njihov cilj mogao da bude da se poremete odnosi Irana i Iraka i i ugrozi iračka bezbednost i stabilnost.\nAmerički predsednik Džo Bajden upozorio je u petak Iran da pažljivo postupa u Iraku nakon američkog vazdušnog napada u kom su uništeni delovi postrojenja koje su koristile milicije koje podržava Iran dok putuju između Sirije i Iraka.\n"Ne možete delovati nekažnjeno", poručio je Bajden u obraćanju novinarima u Hjustonu, upitan kakvu je poruku pokušao da pošalje Teheranu naređujući vazdušni napad, izveden kasno u četvrtak, u kom je pogođen kompleks u Bokamalu, na sirijskoj strani granice sa Irakom.\n"Budite oprezni", dodao je.\nKomentari predsednika - koji su usledili skoro 24 sata nakon što su dva američka aviona F-15 Igls bacila sedam precizno vođenih bombi, uništivši devet objekata i teško oštetivši još dva - bili su mu prvi o tom udaru, koji je postao predmet političke rasprave u SAD.\nZvaničnici administracije proveli su veći deo dana braneći udar i tvrdeći da je neophodno zaštititi američke snage u regionu nakon niza raketnih napada, uključujući i dva u poslednje dve nedelje u Irbilu i Bagdadu.\nI dok je raketni napad "Kaćuša" na Bagdadovu zelenu zonu prouzrokovao samo ograničenu štetu, u napadu ispred međunarodnog aerodroma u Irbilu, na severu Iraka, ubijen je civilni ugovorac koalicije koju predvode SAD, a ranjeno je devet ljudi.\nNeki članovi Bajdenove političke stranke, međutim, izrazili su u petak zabrinutost da je predsednik možda otišao predaleko naređujući uzvratni udar.\n"Američki narod zaslužuje da čuje obrazloženje administracije za ove udare i njeno pravno opravdanje za delovanje bez izlaska pred Kongres", rekao je u izjavi u petak demokratski senator Tim Kejn, član odbora za oružane snage i spoljne odnose.\n"Ofanzivna vojna akcija bez odobrenja Kongresa nije ustavna u odsustvu vanrednih okolnosti", dodao je on.\nZvaničnici Bele kuće i Pentagona brzo su se uzvratili, tvrdeći da je Bajden u potpunosti u okviru svojih prava, navodeći napade u Irbilu i Bagdadu i nagoveštavajući još većih napada milicije.\n"Kada su izložene pretnje, on ima pravo da preduzme mere u vreme i na način po svom izboru", rekla je sekretarka za štampu Bele kuće Džen Psaki novinarima koji prate predsednika na putovanju u Hjuston.\n"Predsednik šalje nedvosmislenu poruku da će delovati kako bi zaštitio Amerikance", rekla je, dodajući: "Postojao je temeljni pravni postupak i preispitivanje unapred".\nPentagon je u petak saopštio da je obavestio rukovodstvo Kongresa pre pokretanja udara i da je za naredne dane predviđen poverljivi sastanak.\n"Ovo je zaista bio odbrambeni udar zamišljen da pomogne zaštiti, u budućnosti, američkim snagama i koalicionim partnerima ", rekao je u petak novinarima portparol Pentagona Džon Kirbi.\n"Uvereni smo da su to bile legitimne mete", rekao je. "Znamo da su ove grupe koristile ovo postrojenje kako bi im se pomoglo da pronađu resurse i kako bi im se olakšala sposobnost da izvode ove vrste napada u Iraku".\nU saopštenju kasno u četvrtak, Pentagon je rekao da je udar postrojenje na kontrolnom punktu sa sirijske strane granice Sirije i Iraka, koje koriste Kateb Hezbolah (KH) i Kateb Sajid al Šuhada (KSS).\nPrve američke procene ukazale su da je u udaru bilo i žrtava, mada je Kirbi odbio da podeli bilo kakve detalje.\n"Ovi ciljevi su odabrani pažljivo, vrlo namerno i pogođeni na potpuno isti način", rekao je Kirbi.\nSAD promenile odluku o vraćanju nosača aviona sa Bliskog istoka\nPrema sirijskoj Opservatoriji za ljudska prava sa sedištem u Londonu, američki vazdušni napad ciljao je pošiljku oružja namenjenu milicijama koje podržava Iran.\nPozivajući se na izvore na terenu u Siriji, navodi se da je ubijeno 17 pripadnika milicije.\nKataeb Hezbolah potvrdio je smrt jednog od svojih boraca i osudio američku akciju, insistirajući da nije umešan u nedavne napade na američke i koalicione snage u Iraku.\n"Ističemo legitimno pravo našeg iračkog naroda da odgovori na ovu kukavičku zločinačku operaciju", navodi se u izjavi koju je prevela obaveštajna grupa SITE.\nGrupa je takođe pozvala Iračane da "proteraju američke okupacione snage i procesuiraju izdajnike koji kuju zaveru s njima".\nIrački zvaničnici u međuvremenu su porekli pružanje bilo kakve pomoći Sjedinjenim Državama koja je dovela do ciljanja lokacije Bukamal, insistirajući da je saradnja sa Vašingtonom ograničena na borbu protiv terorističke grupe Islamska država.\nKirbi je rekao da, iako Bagdad nije pružio nikakve obaveštajne podatke koji bi pomogli u gađanju objekata milicije koju podržava Iran, irački obaveštajci "bili su u mogućnosti da nam pomognu da bolje utvrdimo ko je odgovoran" za raketne napade na američke i koalicione trupe.\nIran je sa svoje strane osudio vazdušni napad, a portparol Ministarstva spoljnih poslova Said Katibzadeh označio nazvao ga je "ilegalnom agresijom".\nSirijsko Ministarstvo spoljnih poslova takođe je osudilo Vašington, rekavši, "Ono (Bajdenova administracija) bi trebalo da se drži međunarodnog legitimiteta, a ne zakona džungle kao prethodna administracija".\nHoće li američki udar poslati poruku i učiniti mnogo na odvraćanju milicija koje podržava Iran, ostaje da se vidi.\n"Poslat je signal da Bajden neće biti poražen (iranskim) posredničkim aktivnostima, iako Iranci to možda neće ni registrovati", rekao je Filip Smit, analitičar iz Vašingtonskog instituta za bliskoistočnu politiku koji proučava šiitske milicije u regionu.\n"To je mekši, ali i dalje prilično nijansiran pogodak", dodao je Smit govoreći o američkom gađanju ciljeva u Siriji, rekavši da je do sada odgovor milicije bio donekle prigušen.\n"mam utisak da će se malo ohladiti, a zatim eventualno zagrejati", rekao je.\nDopisnica Glasa Amerike iz Bele kuće Patsi Vidakusvara i Reuters doprineli su ovom izveštaju.


SLAVNI ZAVODNIK STAŠA KOŠARAC: 'Šarović je kriv što nam je Evropska energetska zajednica uvela sankcije!' | Slobodna Bosna\nSLAVNI ZAVODNIK STAŠA KOŠARAC: "Šarović je kriv što nam je Evropska energetska zajednica uvela sankcije!"\nEvropska energetska zajednica nedavno je uvela sankcije BiH zbog propusta u poštivanju Drugog i Trećeg energetskog paketa. Najspornija pitanja su zakon o regulatoru električne energije i plina te donošenje odluke o kvalitetu nafte i naftnih tečnih derivata.\nMinistar vanjske trgovine i ekonomskih odnosa, Staša Košarac, smatra da je to posljedica neadekvatne politike bivšeg ministra Mirka Šarovića i jedne od loših politika tadašnjeg Vijeća ministara, jer BiH nije primijenila neophodne obaveze iz energetskih paketa.\nIz Drugog energetskog paketa ostala je obaveza da BiH donese odluku o kvalitetu nafte i naftnih tečnih derivata. Taj proces je u potpunom zastoju, jer nisam zatekao ni nacrt te odluke, kaže Košarac. Ističe da je formirana radna grupa koja radi isključivo na stavovima koje imaju nadležna entitetska tijela i na stanovištu da se moraju primjenjivati standardi iz 2018. godine ili najnoviji, a ne kako je to sada iz 2008. godine.\n- Iz tog konteksta radna grupa je pripremila draft verziju odluke o kvalitetu nafte i naftnih tečnih derivata koju ćemo shodno nomenklaturi i nekim drugim propisima u samom MSTEO u narednih 15 dana izanalizirati i onda ponuditi i Vijeću ministara, ali uz prethodnu saglasnost entitetskih institucija - naveo je Košarac.\nNaglašavajući da je u ovom slučaju veoma važno da entiteti sačuvaju svoje nadležnosti i da je apsolutno neprihvatljiv bilo kakav prenos na bh nivo, i Košarac potvrđuje da je problem u Federaciji koja je odstupila od dogovora i obaveza prema energetskoj zajednici.\n- Problem ponovo stoji u Federaciji koja se vrlo jasno izrazila i za njih je to neprihvatljivo. Oni žele poseban zakon o gasu što je za Republiku Srpsku neprihvatljivo što je na kraju krajeva i za politiku kabineta ministra spoljne trgovine i ekonomskih odnosa neprihvatljivo i u tom kontekstu problem stoji trenutno u Federaciji BiH u tome što oni ne daju saglasnost na ovaj zakon - kaže Košarac.\nUkoliko Federacija uskoro ne bude dala saglasnost na ranije dogovoreni zakon o regulatoru električne energije i gasa, Košarac najavljuje mogućnost da se on ipak uputi u proceduru, ali i dodaje da se i na ovom pitanju ogleda loša politika prošlog saziva Vijeća ministara i da je neobjašnjivo da su iz kabineta Mirka Šarovića izašla dva sadržaja jednog istog zakona.


Počeo sa radom drugi “ljubičasti” objekat u našoj opštini – PODGORAC.INFO\nHome/VESTI SA LOKALA/Počeo sa radom drugi “ljubičasti” objekat u našoj opštini\nIvan Djukić April 26, 2021\tVESTI SA LOKALA Comments Off on Počeo sa radom drugi “ljubičasti” objekat u našoj opštini\nКada je reč o asortimanu – pomenuti objekat predstavlja jasan model i koncept objekta kojim „Europrom“ poručuje svojim potrošačima da sve što im je potrebno mogu pronaći na jednom mestu. Pored standardnog dela prehrane i hemije deo asortimana čine i „Europrom“ pijaca, upakovano sveže meso i segment koji je jako bitan za potrebe ljudi ovih krajeva – poljoapoteka.\nOvo je četvrti objekat koji je „Europrom“ pustio u rad za vreme epidemije korona virusa. Кao što je to bio slučaj i sa otvaranjem prethodna tri objekta (Zavlaka, Jabučje i Pepeljevac) zbog poštovanja epidemioloških mera izostale su sve aktivnosti povodom otvaranja koje bi za rezultat mogle imati okupljanje ljudi ispred objekta.\nКada je reč o poslovnim planovima za 2021. godinu – „Europrom“ će nastaviti širenje svoje maloprodajne mreže na teritoriji Zapadne Srbije. U toku ove godine u planu je otvaranje „ljubičastog“ objekata u novoj opštini – opštini Кoceljeva.\nPrevious PODGORCI U SLAVU SVOJIH PREDAКA\nNext PREDSTAVNIK STALNE KONFERENCIJE GRADOVA I OPŠTINA U POSETI OPŠTINI OSEČINA


Svakog meseca Srbiju napusti više od 4.000 ljudi. Njih 75 odsto ne planira da se ikad više vrati - Telegraf.rs\nZa isto vreme sa područja Zapadnog Balkana otišlo je 228.000 mladih, što je oko 20 odsto radne snage, pišu Novosti. Zvanični podaci naše države, međutim, govore da je od 2002. do 2011. u inostranstvo otišlo 150.000 građana Srbije.\n- Popis stanovništva koji će biti sproveden 2021. daće preciznije podatke o odlivu mozgova, ali ne mislim da će oni biti bolji od prethodnih - kaže ministarka.\nIskustva država iz našeg okruzenja koje su postale deo EU, pokazuju da je odliv radno sposobnog stanovnistva poslednih godina veoma veliki. Prema mišljenju MMF, smanjivanje radne snage može da bude sprečeno samo na dva načina - unapređenjem prava radnika i povećanjem zarada.\nEvropski statistički zavod


RTCG - Radio Televizija Crne Gore - Nacionalni javni servis :: Ekonomija :: Neaktivnost jedan od izazova na tržištu rada\n28. 01. 2020. 17:30 >> 17:32 0\nNeaktivnost stanovništva predstavlja jedan od najznačajnijih izazova na tržištu rada Crne Gore koji usporava razvoj države, ocijenio je ministar rada i socijalnog staranja, Kemal Purišić, na regionalnoj konferenciji Zapošljavanje i siva ekonomija na Zapadnom Balkanu u Sarajevu.\nOn je rekao da je stopa aktivnosti, mjerena Anketom o radnoj snazi u periodu od 2007. do prošle godine, za populaciju od 15 do 64 godine, povećana sa 61 odsto na 68,4 odsto, dakle 7,4 odsto.\n„Ipak, stopa aktivnosti bitno zaostaje za stopama u Evropskoj uniji (EU). U istom period, ona je porasla 8,8 odsto. Crnogorska Vlada zbog toga sprovodi brojne politike koje su usmjerene ka povećanju aktivnosti radne snage”, precizirao je Purišić na konferenciji, koju su organizovali Savjet za regionalnu saradnju (RCC) i Međunarodna organizacija rada (ILO).\nOn je, kako je saopšteno iz Ministarstva, dodao da je cilj da se postigne kvalitetno zapošljavanje, jednake mogućnosti i pristup tržištu rada.\nNa povećanje aktivnosti radne snage, prema riječima Purišića, djelovalo se mjerama koje unapređuju biznis ambijent, sa posebnim fokusom na razvoj preduzetništva i samozapošljavanja, reformom radnog zakonodavstva u cilju poboljšanja funkcionisanja tržišta rada, realizacijom mjera aktivne politike zapošljavanja i daljim razvijanjem socijalnog dijaloga.\n„Strukturnim reformama koje Vlada sprovodi u raznim sektorima uklanjaju se biznis barijere, podstiče se preduzetništvo i privlači kapital kroz investicije. To je obezbijedilo visoke stope rasta ekonomije od 4,7 odsto u 2017. godini, 5,1 odsto u 2018. godini, sa dobrim izgledima da se i u prošloj godini ostvari jedna od najvećih stopa ekonomskog rasta u Evropi“, dodao je Purišić.\nOn je podsjetio da država, fondovi EU, brojni investitori, ulažu značajna sredstva, što dovodi do novih zapošljavanja, pa je u mandatu rada Vlade rast zaposlenosti bio 2,3 odsto 2017. godine, zatim 4,2 odsto 2018, i 7,8 odsto u periodu od januara do novembra prošle godine.\n„S obzirom na to da jedan odsto rasta ili pada ekonomije generiše 0,4 odsto rasta ili pada zaposlenosti, jedan značajni dio visoke stope rasta zaposlenosti se ostvario formalizacijom radnih odnosa“, kazao je Purišić.\nOn je rekao da su doneseni ili pripremljeni svi propisi iz radnog zakonodavstva koji su usklađeni sa evropskim zakonodavstvom i standardima ILO-a, što doprinosi efikasnosti tržišta rada.\nPosebno su, kako je rekao, važni novi Zakon o radu, kao i Zakon o posredovanju pri zapošljavanju i pravima za vrijeme nezaposlenosti.\n„U pripremi je i novi Zakon o profesionalnoj rehabilitaciji i zapošljavanju osoba sa invaliditetom, koji treba da doprinese većoj uključenosti te ciljne grupe na tržište rada“, dodao je Purišić.\nPrema njegovim riječima, poseban doprinos ostvarivanju tih ciljeva imaju i aktivnosti finansirane kroz Instrument pretpristupne pomoći (IPA), koje se implementiraju u okviru Programa EU-CG za zapošljavanje, obrazovanje i socijalnu zaštitu 2015-2017, u ukupnom iznosu preko 18 miliona EUR.\n„Riječ je o projektima usmjerenim ka podsticanju zaposlenosti i povećanju aktivnosti. Dakle, sve te mjere su obezbijedile rast stope aktivnosti za 2,2 odsto u periodu od januara do septembra prošle godine u odnosu na uporedni period“, kazao je Purišić.\nOn je podsjetio da je Vlada u prethodnom periodu sprovodila aktivnosti na unapređenju poslovnog ambijenta, što je uslovilo snažan ekonomski rast.\n„Uvjeren sam da je osnova za uspješno promovisanje dostojanstvenog rada i ostvarivanje značajnih rezultata zapravo jačanje odnosa između radnika, poslodavaca i Vlade, što u konačnom znači unapređenje socijalnog dijaloga. Na tom putu, neophodno je da budemo uporni u promovisanju ključnih principa prava na rad, da stvaramo bolje uslove za dostojanstveno zaposlenje, te da budemo posvećeni jačanju sistema socijalne zaštite“, naveo je Purišić.\nUčesnici konferencije bili su ministri rada i socijalnog staranja, predstavnici javnih službi za zapošljavanje, inspekcije rada i socijalnih partnera iz zemalja Zapadnog Balkana.\nCrna Gora je dio podregionalnog projekta Platforma za zapošljavanje i socijalna pitanja (ESAP), koji finansira EU, čiji su nosioci Savjet za regionalnu saradnju i ILO, čiji je fokus na unapređenju i jačanju regionalne saradnje u oblasti zapošljavanja i socijalnih pitanja.\nRadi se o aktivnostima kao što je izgradnja kapaciteta vladinih agencija, tripartitnih tijela, socijalnih partnera, inspekcija rada i službi za zapošljavanje u cijelom regionu, kao i na razmjenu iskustava i dobre prakse u podregionalnoj zajednici.


Barsa na pragu titule, Mesi u ulozi rezerviste - Sportske.net\nKatalonce još samo teorija deli od osvajanja titule, verovatno će se to dogoditi već u sledećem kolu.\nUzbudljiva trka za Zlatnu kopačku, hoćemo li dobiti novog kralja strelaca?Barsa pokreće lavinu, "Jorgandžije" kvare Juventusu posao iz snova?Katalonci potvrdili, "Bridž" želi da vrati Brazilca na Ostrvo!Koga će De Jong poterati iz Barselone?Genijalno - Evo kako je poleteo Jovićev avion i gde je završio na kraju?\nU utakmici 34. kola španske Primere, Barselona je večeras kao gost savladala ekipu Alavesa sa 2:0.\nOvo je Barsina 24. pobeda kojom su došli do 80 osvojenih bodova i na četiri kola pre kraja sezone imaju 12 bodova više, ali uz meč više od drugoplasiranog Atletika.\nLeo Mesi je ovoga puta utakmicu posmatrao sa klupe za rezerve, a u igru je ušao tek u poslednjih pola sata. Ipak, i bez njegove pomoći gosti su postigli oba gola.\nNa prvi se čekalo do 55. minuta kada je Karles Alenja na najbolji način završio lepu akciju Barselone, posle odlične saradnje sa Robertom.\nSamo pet minuta kasnije prednost Barselone je duplirana. Igranje rukom domaćeg fudbalera u kaznenom prostoru Alavesa sudija Vega je okarakterisao kao jedanaesterac za Barselonu, ali tek posle korišćenja VAR tehnologije.\nPrecizan sa bele tačke bio je Luis Suarez, koji je postavio konačnih 2:0 za Barsu. Minut kasnije, Leo Mesi je zamenio Dembelea, ali se rezultat do kraja meča nije menjao.\nU domaćem timu naš internacionalac Darko Brašanac je priliku da zaigra dobio od početka drugog poluvremena, kada je zamenio Rolana.


ReEnergija – za energetski održive lokalne zajednice - Centar za evropske integracije\nReEnergija – za energetski održive lokalne zajednice\nPrirodni resursi planete Zemlje se brzo troše. Rast svetske privrede i rastuće svetsko stanovništvo (9 milijardi ljudi do 2050. godine) iskorišćavaju prirodne resurse, kao što su ekosistemi, tlo, voda i čist vazduh. Svi oni su životno važni za naše zdravlje i kvalitet naših života, ali su jedino dostupni u ograničenim količinama. Resursima treba efikasnije upravljati kroz ceo proces, od izvlačenja, transporta, pretvaranja i potrošnje, do njihovog odlaganja kao otpad.\nOvakav sivi scenario je čvrsto podstakao EU da počne sa zalaganjem za „efikasno korišćenje resursa“. To podrazumeva proizvođenje više vrednosti koristeći manje sirovina na drugačiji način. Tako bi se umanjili rizici nedostatka resursa, a uticaji na životnu sredinu bi se zadržali u okviru prirodnih granica planete. Ovo je sveobuhvatna ideja koja se primenjuje na sve prirodne resurse, od hrane, biološke raznovrsnosti, do metala, tla, vode, minerala, atmosfere i kopna.\nUčiniti Evropu efikasnijom u korišćenju resursa je u isto vreme i put prema lakšem, bezbednijem i povoljnijem dostizanju ciljeva privredne, društvene i politike životne sredine. Efikasno korišćenje resusa je ključna komponenta strategije EU za rast i otvaranje radnih mesta u narednih deset godina, „Evrope 2020“. Strategija teži da podstakne pametni (zasnovan na znanju i inovaciji), održivi („zeleni rast“ koji će na duži rok biti održiviji) i uključujući (zbog toga što visok nivo zaposlenosti donosi sa sobom i unapređenu društvenu i teritorijalnu koheziju) privredni rast. EU je napravila ozbiljne napore u stvaranju dugoročne politike koja bi obezbedila efikasno korišćenje resursa.\nOvi savremeni tokovi u politikama EU oko efikasnog korišćenja resursa ne smeju biti ignorisani u Srbiji. Kao država-kandidat koja je čvrsto određena za brži napredak prema punom članstvu, Srbija mora da se usaglašava sa naporima za uspostavljanjem i održanjem okvira politike za efikasno korišćenje resursa. Na polju životne sredine, Srbija i dalje umereno napreduje ka ispunjenju evropskih standarda. Usvojen je Nacionalni program za zaštitu 2010-2019 i veliki broj zakona o kvalitetu vazduha i vode, kao i o zaštiti prirode i klimatskim promenama. Međutim, i dalje je potrebno osnažiti kapacitet za usvajanje i primenu zakonodavstva.\nProjekat „ReEnergija – za energetski održive lokalne zajednice“ ispitivao je postojeće stanje efikasnog korišćenja prirodnih resursa u Srbiji i mogućnosti za razvoj aktivnog i odgovarajućeg odgovora lokalnih zajednica, zasnovanog na iskustvu i praksi Pakta gradonačelnika. Kroz interaktivni trening, onlajn obuku, analizu i izradu praktično-politickih rešenja za energetsku politiku na lokalnom nivou i studijskog putovanja projekat je pružio mogućnost svim zainteresovanim akterima koji se bave energetskim pitanjima na lokalnom nivou (predstavnici lokalne samouprave, organizacija civilnog društva i medija) da:\n- se upoznaju sa okvirom politika EU za efikasnim korišćenjem resursa;\n- da razviju praktično-politički okvir za upravljanje energijom na lokalnom nivou, koristeći model Održivog energetskog akcionog plana, razvijenog od strane Pakta gradonačelnika;\n- da se upoznaju sa obavezama koje proističu iz procesa pristupanja EU i implikacijama na energetski sektor u Srbiji.\nJednodnevni intezivni trening u Beogradu (4. jul 2012)\nRad na obrazovnoj platformi, analiza i izrada praktično-politickih rešenja za energetsku politiku na lokalnom nivou.\nStudijska poseta Gracu (3 – 5. oktobar 2012). Više o studijskoj poseti možete pročitati OVDE.\nDiskusioni forum - predstavljanje rezultata projekta i tri parktično-političke analize.\nBeograd, Grac, jun – novembar 2012, Beograd/Grac


Muke ukletog slikara\nU Žitnom Potoku, mestu na jugu Srbije, „iza“ Prokuplja a izvan svih puteva, kao pravdajući se, pričaju da su nekad bili sedište opštine, veliko i razvijeno mesto, ali tragova te stare slave danas nema.\nKako se, i otkud, tridesetih godina prošlog veka u njemu našla lekarka, obavijeno je tamom neznanja. Da je bila od pomoći seljanima, nema sumnje, ali ovaj tekst počinje jednom njenom greškom - učeniku trećeg razreda osnovne škole Boži Iliću koji je, klizajući se, upao u zaleđenu reku, dala je preveliku dozu tada gotovo univerzalnog leka, kinina, od kojeg je pacijent ogluveo i onemeo... da sposobnost govora kasnije, uz mnogo muke, i ne sasvim povrati, ali da nikada više ni sebe ni druge ne čuje.\nPozirao mu tito\nU život nesrećnog mališana tada ulazi - pravo iz Rusije - kaluđer koji je došao da živopiše ikonostas u seoskoj crkvi. Gluvonemi dečak prvo ga samo posmatra, zatim mu pomaže glačajući drvene ploče, da bi mu vremenom bilo povereno i nanošenje boje na njih, što se - zahvaljujući pokazanom umeću - završava dozvolom da boji odeću svetaca. Kaluđer mu, po završetku posla piše na papiru - ne zaboravimo da je dečak gluv - da u Beogradu postoji škola u kojoj se uči slikanje, i šesnaestogodišnji dečak 1935. napušta Žitni Potok. Priča o njegovom tegobnom školovanju obična je za to vreme: poklonjena stara odeća, posluživanje po boljim kućama za hranu, i ljubav prema umetnosti koja bodri... zatim je rat, drugi veliki, a oslobođenje našeg junaka Božu Ilića, uz kog se već neraskidivo zalepio nadimak Gluvi, zatiče na poslednjoj godini likovnih studija. Brže od drugih Boža se pročuo kao autor velikih kompozicija sa motivima iz rata i okupatorskog terora, i o njemu se govori kao o izuzetno obdarenom slikaru. Slike mu, između ostalog, i čuveno delo „Sondiranje terena na Novom Beogradu“ - otkupljuje država, ženi se beogradskom lepoticom, a pozira mu i Tito, koji je tada postao počasni član SANU. Boža radi celu njegovu figuru za svečanu salu Akademije, ali ta slika završava u Nišu - komisija SANU zaključila je da Tito na portretu nema plemenit i produhovljen izraz, pa je umetnik prodaje niškoj opštini, gde joj se gubi svaki trag. Gotovo tri naredne decenije, on preživljava samo zahvaljujući kolegama koji povremeno otkupe poneko njegovo manje platno - Boža, naime, ne prestaje da slika, ovog puta pejzaže. Na otvaranju njegove izložbe u ULUS-u, Mića Popović o Boži govori kao o velikom slikaru, izuzetnoj ličnosti naše likovne umetnosti, a komplimenti su pljuštali i 1994. godine povodom izložbe u beogradskom Narodnom muzeju, istina ovog puta kasno - izložba je bila in memoriam, Boža Ilić je umro u aprilu 1993.\nŠta je Božu nagnalo da 1975. godine u Žitnom Potoku uradi ono što ga, danas dovodi u dnevne novine, ako je nekom i pričao, nije ostalo zabeleženo. Možda je, kritikovan da je „staromodan“, rešio da okrene list; ne treba isključiti ni - ne mnogo laskavu po njega, ali sasvim razumljivu - mogućnost da je hteo da državi koja ga je odbacila uputi gest privrženosti... tek te godine je u rodnom selu o svom trošku sazidao česmu i ukrasio je velikim mozaikom dimenzija pet i po sa dva metra, na kojem je bila predstavljena Sloboda, žena u kočijama koja iz ruke pušta golubove. Nije imao sreće: lokalna organizacija bivših partizana zahtevala je da se mozaik ukloni jer njima, rekli su, „sloboda nije došla na točkovima“, nego su je „krvlju izvojevali“.\nNedugo zatim, pod ne savim razjašnjenim okolnostima, ogromni pano svalio se u travu, a zatim su seljani neke ploče razneli da njima pokriju svinjce i septičke jame, a druge ostavili da se pod njima legu gušteri... i da tamo ostanu i dan-danas.\nProšle godine, Narodni muzej Toplice pokrenuo je inicijativu da se Boži Iliću vrati dug, i da se na istom mestu postavi kopija njegove „Slobode“. Projekat je, besplatno, uradio arhitekta Milić Garić, a profesor sa beogradskog FPU, docent Miroslav Lazović, inače Topličanin, uradio je skicu za mozaik, i spreman je da ga, takođe besplatno, uradi. Ministarstvo kulture, ondašnje, odvojilo je 200.000 dinara, potrebno je ukupno milion. U Muzeju se uzdaju još samo u dobrovoljne priloge, jer od ministarstva, nezvanično je javljeno, ničemu se više ne treba nadati.\nDržava nikako da opet prihvati nesrećnog Božu Ilića...\nTajne francuske ambasade u Beogradu\nHiljade Beograđana i kad krenu na Kalemegdan nisu svesni da prolaze pored jednog od najlepših zdanja u Beogradu - zgrade francuske ambasade.\nSudbina koju je skrojila birokratija\nJesmo li navikli na ovakve priče: samohrana majka desetoro dece, izbeglica iz Hrvatske, pa sa Kosova, živi bez pomoći države zbog zamršenih propisa o državljanstvu i ne nazire kraj svojoj muci?\nZbog čega je Palata "Srbija" proglašena za spomenik kulture\nPalata Srbije predstavlja značajno rešenje moderne u jugoslovenskoj arhitekturi, ali proglašena je spomenikom kulture zbog monumentalnih likovnih rešenja koja krase njenu unutrašnjost, kazao je za „Blic“ istoričar umetnosti Nikola Kusovac.\nU konkurenciji 4.000 proizvoda\nPreko 4.000 proizvoda, od kojih su pojedini stigli iz Hrvatske, Makedonije, Slovenije i Mađarske, konkurisalo je ove godine za tradicionalnu titulu šampiona kvaliteta Novosadskog sajma. Garancija kvaliteta koja, sudeći po podacima nekadašnjih šampiona, direktno pozitivno utiče na plasman i prodaju proizvoda, ove godine biće dodeljena u 33 grupe, a prvi šampionski pehari već su dodeljeni.\nPogledajte najnovije fotografije čitalaca reportera\nBEOGRAD - Najtiražniji porodični magazin “Blic nedelje” uveo je početkom maja meseca novu rubriku - čitaoci reporteri, na koju se odazvalo više desetina čitalaca sa veoma zanimljivim fotografskim radovima. Evo neke od najnovijih.\nBekstvo u Mađarsku i nazad\nNa leto se nesreća malo lakše podnosi\nImala sam u venčanici mali bodež\nEvropska i svetska šampionka, humanitarni radnik, pravnica, manekenka, sve je to Tanja Petrović, naša najuspešnija karatistkinja svih vremena. Proputovala je ceo svet, ali je i danas opčinjena Japanom, a sebe smatra jednostavno - Voždovčankom.\nBlic 2004: Pogrom na Kosovu\nMart se pokazao kao sudbonosan mesec za Srbiju, pa je ta tradicija nastavljena i u 2004. godini.\nPoslednje što je Toše rekao: „Princezo moja, mirno spavaj“\nDan nakon sahrane makedonske zvezde Toše Proeskog, u njegovoj porodičnoj kući u Kruševu novinari hrvatskog magazina „Ekstra“ razgovarali su sa njegovom devojkom Andrijanom Budimir, koja im je ispričala romantične trenutke njihove veze koja je pomno skrivana od očiju javnosti.


Banja „Dvorovi“ u minusu petu godinu zaredom - Semberske\nin: Biznis, Semberija, Vijesti\nJavna ustanova Banja „Dvorovi“ kod Bijeljine ostvarila je u prošloj godini poslovni gubitak od 223.988 KM, a ovo je peta godina zaredom kako posluje s gubitkom.\nUkupne dugoročne i kratkoročne obaveze Banje „Dvorovi“, koja ove godine obilježava 30 godina postojanja, dostigle su 1,47 miliona KM.\nDugoročne obaveze po kreditima i drugim obavezama iznose 775.195 KM, dok kratkoročne obaveze prema radnicima i dobavljačima iznose 696.461 KM.\nU Banji „Dvorovi“ u medicinskom i turističkom sektoru, te u sektoru pravnih, opštih i finansijsko – komercijalnih poslova zaposleno je 72 radnika, od čega je 68 njih u stalnom radnom odnosu i četvoro radnika radi na određeno vrijeme.\nDirektor Banje „Dvorovi“ Vlatko Jeftić, u godišnjem izvještaju o poslovanju, koji će 11. maja biti prezentovan i odbornicima Skupštine grada, konstatuje da „iskazani gubitak i akumulirane obaveze ne bi trebalo da predstavljaju kočnicu u daljem radu i razvoju Banje“.\n„U ovakvim teškim poslovnim vremenima nismo ni nezadovoljni postignutim, jer smo, ipak, uspjeli povećati prihode i održati likvidnost, a značajniji iskorak ne možemo ostvariti bez osnivača i vlasnika kapitala, a to je Grad Bijeljina“, ističe Jeftić, naglašavajući da i dalje vjeruje u najbolje namjere osnivača da će Banji pružiti maksimalnu podršku.\nJeftić kaže da bi, ukoliko bi se tokom 2016. godine uspjeli obezbijediti značajniji ugovoreni poslovi, te ukoliko bi vremenske prilike tokom ljeta bile na nivou prošlogodišnjih, Banja mogla riješiti probleme održavanja tekuće likvidnosti, što je i osnovni preduslov za realizaciju daljih razvojnih planova.\nPrevious : Dragan Čavić ubijeđen u pobjedu\nNext : „Čudotvorna“ krema potpuno ispravlja bore u sekundi


Ostvarivanje prava na regres - osiguranje\nOstvarivanje prava na regres – osiguranje\nUkoliko ste osigurali svoje zasade u narednom periodu možete podneti zahtev za regres. Ko ima pravo na regres i kako da ga ostvarite podseća nas Ana Prokić iz Poljoprivredne stručne službe Srbije.\nPravo na korišćenje regresa ima pravno lice, preduzetnik i fizičko lice – nosilac komercijalnog porodičnog poljoprivrednog gazdinstva koji pored uslova propisanih zakonom kojim se uređuju podsticaji u poljoprivredi i ruralnom razvoju, ispunjava i uslov da je kod društva za osiguranje osigurao:\n3) životinje od ruzika koji su propisni uslovima osiguravajućih društava.\nRegres se ostvaruje za površine odnosno životinje prijavljene u skladu sa zakonom kojim se uređuje poljoprivreda i ruralni razvoj u maksimalnom iznosu od 40 % plaćene premije osiguranja, odnosno u maksimalnom iznosu od 45 % plaćene premije osiguranja u području sa otežanim uslovima rada.\nPravo na regres se ostvaruje tako što se zahtev za ostvarivanje prava na regres podnosi Ministarstvu finansija i privrede – Upravi za trezor.\nZahtev se podnosi jedanput godišnje za osigurane kulture od 15. juna do 31. oktobra. Uz zahtev se podnosi overena kopija polise osiguranja izdate od strane društva za osiguranje kod koga je podnosilac zahteva osiguran u periodu od 1. novembra predhodne do 31. oktobra tekuće godine, kao i potvrda o izvršenom plaćanju ukupne premije osiguranja.


Novalić: Nema smanjenja penzija – Magazin Plus\nHome/Politika/BiH/Novalić: Nema smanjenja penzija\nPovodom medijskih i drugih dezinformacija o navodnom smanjenju penzija u Federaciji BiH, saopćenjem za javnost oglasio se premijer Federacije BiH Fadil Novalić.\n“Bili smo zatečeni dezinformacijom o navodnom smanjenju penzija u Federaciji Bosne i Hercegovine, jer Vlada Federacije Bosne i Hercegovine na bilo koji način o tome ne razmišlja, niti će dozvoliti smanjenje dostignutog nivoa penzionih prava, već je isključivo posvećena donošenju novih zakonskih rješenja u oblasti penzionog i invalidskog osiguranja”, kaže se u izjavi premijera FiH Fadila Novalića.\n“To je vidljivo i iz današnjeg saopćenja resornog ministra Veska Drljače, iz kojeg je razumljivo da je došlo do pogrešne interpretiracije njegovog zahtjeva upućenog Federalnom zavodu PIO za donošenje konkretnog plana mjera.\nTim povodom, uime Vlade Federacije Bosne i Hercegovine, odgovorno potvrđujem da do smanjenja penzija neće doći”, dodaje se u saopćenju federalnog premijera.\nFederalno ministarstvo rada i socijalne politike na čelu sa ministrom Veskom Drljačom uputilo je dopis Zavodu PIO/MIO, u kojem se navodi kako traži da se obavezno primijeni član 51. Zakona o PIO-u u vezi s utvrđivanjem koeficijenta za isplatu januarskih penzija.\nPojednostavljeno, taj član kaže da se na mjesečnom nivou utvrđuje koeficijent prema prihodima u tom mjesecu. S obzirom na to da januar tradicionalno ima manje prihode, to bi značilo obavezu smanjivanja koeficijenta.


Stiže novi HTC Vive - VideoGame Arena\nStiže novi HTC Vive\nOvih dana se sve više priča o novoj verziji VR naočara HTC Vive, a po rečima predstavnika kompanije HTC te glasine su tačne!\nJedan od potpredsednika kompanije, Rikar Steiber izjavio je da se aktivno radi na novoj verziji naočara za virtuelnu realnost koje će imati bolje performanse i dizajn. Naravno, on nije želeo da objasni šta to tačno znači.\nIpak, špekuliše se da bi novi HTC Vive mogao da koristi bežično povezivanje, kao i da ima tanje i lakše kućište. Pojedini stručnjaci tvrde da je moguće čak i da se radi o nekoliko različitih modela, od kojih jedan nosi radni naziv “Oasis”.\nHTC Vive naišao je na pozitivne reakcije kritike i publike, ali tajvanski proizvođač očigledno želi da doradi ovaj uređaj. Sa druge strane, VR naočari nakon jake premijere ovih dana i ne beleže rast prodaje, pa je moguće da HTC želi da privuče kupce time što će unaprediti svoj model.


RTS :: Vučić i Tači sutra o sveobuhvatnom rešenju i postignutom do sada\nPolitika Vučić i Tači sutra o sveobuhvatnom rešenju i postignutom do sada\nsubota, 23. jun 2018, 10:35 -> 10:41\nVučić i Tači na novu rundu dijaloga o normalizaciji odnosa Beograda i Prištine dolaze na poziv šefice diplomatije EU Federike Mogerini.\nU delegaciji Srbije trebalo bi da se nađe i ministar spoljnih poslova Ivica Dačić, nezvanično saznaje Tanjug.\nBilateralni sastanak srpske strane sa šeficom EU diplomatije planiran je da se održi sutra između 15 i 16 sati u sedištu Evropske službe za spoljne poslove.\nNakon bilateralnih sastanka obe strane sa visokom evropskom predstavnicom za spoljnu politiku i bezbednost, predviđen je trilateralni sastanak.\n"Visoka predstavnica i predsednici nastaviće njihov rad na fazi dijaloga koja je posvećena sveobuhvatnoj normalizaciji, razmotriće postojeće sporazume, informisati se o postignum do sad i razgovarati o novim koracima u pogledu intenzivnog perioda koji predstoji", najavljeno je iz Evropske službe za spoljne poslove.\nPred ovaj sastanak Tači kaže da je u pitanju "prvi sastanak završne faze" dijaloga. U Briselu nisu mogli da potvrde ovu Tačijevu najavu.\nIstovremno iz Prištine poručuju da Tači u Brisel dolazi bez mandata kosovskog parlamenta da pregovara sa Beogradom.\nPredsednik Srbije Aleksandar Vučić kaže da će na sastanku braniti poziciju Srbije, boriti se za svoju zemlju i narod i zalagati se za kompromis.\n"Biće to još jedna prilika da se čuje naša pozicija, još jedna prilika za borbu za našu zemlju i narod, uz poštovanje druge strane i uz želju da se postigne rešenje", poručio je Vučić.\nDiplomatski izvori Tanjuga kažu da su zemlje članice ponovo izrazile svoje negodovanje zbog nedovoljno transparentnog i šturog izveštavanja EEAS-a, ali da nije bilo konkretnih predloga za menjanje formata dijaloga niti postavljanje specijalog pregovarača koji bi pored Federike Mogerini posredova u dijalogu.\nTim povodom u kancelariji Federike Mogerin naglašavaju da je "EU ta koja posreduje u dijalogu", a da su svi elementi "od sadržaja, tempa i formata u ingerenciji dogovora Beograda i Priština".\nU EU navode da u narednom periodu očekuju intenziviranje angažmana obe strane u dijalogu. To podrazumeva i postizanja pravno obavezujućeg sporazuma o sveobuhvatnoj normalizaciji odnosa Beograda i Prištine najkasnije do kraja 2019. godine, kao i njegovu funcionalnost na terenu pre pristupa Srbije EU.\n(subota, 23. jun 2018, 18:55)\nCe se cuti vec jednom sta to vucic nudi kao kompromisno resenje.\n(subota, 23. jun 2018, 18:48)\nPo svaku cenu izbeci ovaj termin "sveobuhvatno resenje" jer vec znamo sta se pod tim podrazumeva sa njihove (EU i ovi drugi) strane.\n(subota, 23. jun 2018, 18:21)\nО чему да разговарају ?\nМогу само констатовати да смо ми (на моју жалост) све испунили из Бриселског договора , а они ништа . Урадите потписано па онда да разговарамо ....\n(subota, 23. jun 2018, 13:03)\nTraze se samo novi nazivi\nza istu stvar sveobuhvatno resenje je opasna definicija koja sadrzi sva resenja odnosno zahteve po principu uzmi sve ili nista, text mora dobro da se prouci jer sadrzi moguce vec unapred pripremljene zamke za srpsku stranu.\n(subota, 23. jun 2018, 12:42)\nda nema više pregovora dok se ne pronađu izvršioci i nalogodavci likvidacije Olivera Ivanovića...ili možda ipak sede u tom Briselu!?\n(subota, 23. jun 2018, 12:13)\nJe Najbolje Resenje..


Projekti / SAM\nSAM Godišnja dodela nagrada predstavlja najsvečaniji godišnji događaj koji organizuje Srpska asocijacija menadžera. Svečanosti je prisustvovalo više od 400 zvanica iz poslovnog, političkog, kulturnog i medijskog života. Ovo prestižno priznanje, takozvani poslovni Oskar, dodeljuje se menadžerima, kompanijama, pojedincima i inicijativama koje se zalažu za bolje uslove poslovanja, profesionalizaciju menadžerske struke i promociju etičkog i društveno odgovornog poslovanja među kompanijama.\nKomunikacija događaja je počela mesec dana ranije, čime je ostvaren kontinuitet. Agencija je organizovala gostovanja na TV stanicama, kolumne u magazinima i na portalima, kao i intervjue u dnevnim listovima. Činjenica da se na događaju okuplja veliki broj ličnosti iz poslovnog, političkog i kulturnog života je doprinela velikom interesovanju TV stanica. Izjave organizatora su bile unapred pripremljene, čime se akcenat stavio na Srpsku asocijaciju menadžera, kao i na njene aktivnosti i najvažnija dešavanja u godini. Izjave su slate odmah po završetku događaja. Kako bi vidljivost dobitnika priznanja bila pojačana, organizovali smo niz TV gostovanja i kolumne u novinama nakon događaja.\nKomunicirano – nominacije, imena finalista, kao i informacije sa svečane dodele nagrada u kontinuitetu u periodu od mesec dana.\nIzveštaj sa dodele prvi su objavili N1 i RTS (večernje vesti)\nSa objavama na Linkdinu se počelo sedam dana pre događaja.


Kylie Jenner (ponovo) tužena zbog krađe ideje – Tračara\nKylie Jenner (ponovo) tužena zbog krađe ideje\nMlada zvezda se često ima ovakvih problema\nKylie Jenner nedavno je proglašena najmlađom self-made milijarderkom, a dobar deo tog novca zaradila je prodajom svoje kolekcije šminke. Ipak, ista ta kolekcija je često razlog zbog koje je mlada zvezda optužena za krađu ideja.\nNaime, Kylie je nedavno prmovisala novu kolekciju šminke pod nazivom Born to sparkle, a brend Sheree Cosmetics je tuži, navodeći da je kopirala njihovu paletu senki koja je izašla deset meseci ranije.\nSheree Cosmetics iz Alabame tvrdi da su istu paletu svetlucavih senki napravili u oktobru 2017. godine, a vlasnica tog brenda Tifani Herman kaže da želi da izvede Kylie pred sud kako bi zaštitila svoj posao.\nDa stvar bude još gora, postoji sumnja i da je Kylijin tim uspeo da preusmeri brojne korisnike Sheree Cosmeticsa sa njigove online stranice na brend Kylie Cosmetics.


NATO: Kupovina S-400 je nacionalna odluka Turske - 19.04.2018, Sputnik Srbija\nPitanje kupovine sistema protivvazdušne odbrane S-400 predstavlja nacionalnu odluku Turske, a NATO-u je važno da ovo naoružanje bude integrisano u jedinstveni... 19.04.2018, Sputnik Srbija\nevropa, rusija, vesti, svet, turska, jens stoltenberg, nato\n22:09 19.04.2018 (Osveženo: 22:10 19.04.2018)\n© Sputnik / Alekseй Malьgavko / Uđi u foto-galerijuRaketni sistem S-400\nPitanje kupovine sistema protivvazdušne odbrane S-400 predstavlja nacionalnu odluku Turske, a NATO-u je važno da ovo naoružanje bude integrisano u jedinstveni sistem odbrane Alijanse, izjavio je u četvrtak generalni sekretar NATO-a Jens Stoltenberg.\n„Ovo je nacionalna odluka. Vojne potrebe raznih zemalja-članica nisu odluka NATO-a, to je odluka saveznika. Za NATO je važno pitanje da li će ovi sistemi biti integrisani u sistem protivvazdušne odbrane Alijanse… To je veoma teško učiniti sa S-400“, izjavio je Stoltenberg tokom obraćanja studentima na Univerzitetskom koledžu Lejdena u Hagu.\nPredsednik Rusije Vladimir Putin izjavio je ranije, na konferenciji za novinare nakon razgovora sa Erdoganom, da su se Moskva i Ankara dogovorile da ubrzaju isporuku sistema S-400.\nU decembru prošle godine predstavnici Rusije i Turske su u Ankari potpisali kreditni sporazum za isporuke raketnih sistema S-400. Prema izjavi Sekretarijata turske odbrambene industrije, Ankara kupuje dve baterije ovog sistema, koje će servisirati Turska. Dve strane su se dogovorile o tehnološkoj saradnji u ovoj oblasti za razvoj proizvodnje protivraketnih sistema u Turskoj.


TRI MEDALJE SA BALKANIJADE – Karate klub Zrenjanin\nNaslovna/Aktuelno/TRI MEDALJE SA BALKANIJADE\nDubrovnik je bio domacin Balkanskog prvenstva za kadete, juniore i mladje seniore na kome je ucesce uzelo 12 reprezentacija i preko 800 takmicara.\nZa nacionalni tim Srbije nastupili su i takmicari Karate kluba Zrenjanin, Djordje Salapura i Anja Milovanovic koji su pored pojedinacnih nastupa u borbama imali i nastupe u ekipnom nadmetanju. Anja Milovanovic nastupila je za juniorke u kategoriji -59 kg gde je od ukupno cetri meca izgubila samo finalni mec i to od drugarice iz reprezentacije, inace svetske prvakinje. U ekipnom nastupu Anja je sa drugaricama iz ekipe osvojila bronzanu medalju pobedivsi Rumunke i Makedonke, dok su izgubile od domace ekipe.\nDjordje Salapura u pojedinacnom nastupu nije ostvario zapazen rezultat i ovoga puta ostao je bez medalje, dok je u ekipnom nastupu savladana prvo Turska, zatim Rumunija i u finalu reprezentacija Hrvatske i tako osvojena ekipna titula u uzrastu mladjih seniora. Na ovom prvenstvu Nacionalni tim Srbije u generalnom plasmanu bio je najuspesnija reprezentacija.


Dušan Duda Ivković se vraća u AEK - iBalkan.net\nDušan Duda Ivković se vraća u AEK\nISTANBUL- 9. maj 2016. godine 09. 05. 2016 – 21: 19h Prema informacijama regionalnog portala http://ibalkan.net AEK želi doskorašnjeg trenera Anadolu Efesa. Proslavljeni košarkaški stručnjak i bivši selektor reprezentacije Srbije mogao bi da se vrati na mjesto uspjeha i ponovo sedne na klupu grčkog sastava iz Atine.\nDoskorašnji trener Anadolu Efesa Dušan Ivković sigurno neće morati da brine za novi angažman ukoliko odluči da nastavi sa radom u narednoj sezoni. Proslavljeni stručnjak već se nalazi na meti pojedinih evropskih klubova, a prvi je u red stao atinski AEK.\nVlasnik AEK-a Makis Angelopulos počeo je sa pravljenjem planova za narednu sezonu, a aktuelni trener Jure Zdovc neće moći da računa na ostanak jer u klubu smatraju da Slovenac nije donio željene rezultate.\nZbog toga su se u AEK-u okrenuli Dušanu Ivkoviću koji je već vodio atinski sastav od 1999. do 2001. godine. Sa Dudom na čelu AEK je osvojio “Saporta Kup” i dva trofeja u grčkom Kupu, zbog čega u Atini vjeruju da je Duda pravo rešenje.\nDušan Ivković je kao trener osvojio dvije Eurolige i jedan Eurokup, računajući samo dva najkvalitetnija takmičenja u Evropi, a pored toga ima još 16 trofeja osvojenih u bivšoj Jugoslaviji, Rusiji, Grčkoj i Turskoj.\nDušan Ivković se nedavno rastao sa Andolu Efesom, ali je AEK već sada veoma zagrejan za potpis ovog iskusnog stručnjaka. Atinski klub će vjerovatno biti eliminisan od Olimpijakosa u plej- ofu.\nPoslije sastanka u klubu zaključeno je da Zdovc nije donio potrebno unapređenje elipe uprkos dobrom budžetu. Vjerovatno ovakvoj odluci ide u korist i incident na meču protiv Olimpijakosa.\nKako piše mediji iz Atine i Soluna, Ivkoviću da prostor da radi sa mladima i da od njih napravi igrače koji će da nose klub.\nKao pozitivnu stvar u ovom mogućem transferu navodi se da Duda voli Atinu i da je već uspešno vodio AEK. Videćemo kako će se ova priča dalje razvijati.\nPo svemu sudeći Dušan Ivković neće biti dugo bez posla. Iskusni stručnjak je nedavno raskinuo saradnju sa Efesom, ali su prve ponude za novi angažman brzo stigle na njegovu adresu.\nAEK Anadolu Efes Dušan Duda Ivković se vraća u Atinu Solun\nDnevni horoskop za 23. jul 2017.\nHAJDEMO SVI NA BOSFOR, SVI U ISTANBUL\nIstanbul: Kasni sastanak Erdogana, Izetbegovića i Vučića, odložen za 12 sati\nNOVI PAZAR: Snijeg još pada na području Sandžaka, putevi prohodni


DOMA NARODA PARLAMENTARNE SKUPŠTINE BIH: Usvojeni prijedlozi zakona o izmjenama i dopunama Zakona o javnim nabavkama, o zaštiti prava na suđenje u razumnom roku pred Sudom BiH\nNa 19. sjednici Doma naroda Parlamentarne skupštine Bosne i Hercegovine (PSBiH) usvojen je, u prvom čitanju, Prijedlog zakona o izmjenama i dopunama Zakona o javnim nabavkama, čiji je predlagač Vijeće ministara BiH.\nDom je u prvom čitanju usvojio i Prijedlog zakona o zaštiti prava na suđenje u razumnom roku pred Sudom BiH, čiji je predlagač Vijeće ministara BiH.\nNa usaglašavanje Kolegiju Doma, radi nedostatka entitetske većine, upućen je Zahtjev Vijeća ministara BiH za razmatranje Prijedloga zakona o carinskim prekršajima Bosne i Hercegovine po hitnom postupku.\nDom naroda usvojio je Izvještaj o izdatim ispravama i odbijenim zahtjevima za izdavanje isprava za vanjskotrgovinski promet oružja, vojne opreme i robe posebne namjene za 2018. godinu, čiji je podnosilac Vijeće ministara BiH. Uz ovaj Izvještaj, Dom je usvojio sljedeći zaključak: "Zadužuje se Ministarstvo vanjske trgovine i ekonomskih odnosa BiH da budući godišnji izvještaji o izdatim, odbijenim i realizovanim dozvolama za vanjskotrgovinski promet oružja, vojne opreme i roba posebne namjene moraju sadržavati ime, naziv uvoznika, izvoznika, krajnjeg korisnika, kao i vrstu oružja, vojne opreme i roba dvojne namjene. Ostale karakteristike ostaju kao i do sada".\nUsvojen je i Izvještaj o realizaciji izdatih isprava za vanjskotrgovinski promet oružja, vojne opreme i robe posebne namjene za 2018. godinu, čiji je podnosilac Ministarstvo vanjske trgovine i ekonomskih odnosa BiH.\nDom naroda primio je k znanju Informaciju o stanju javne zaduženosti Bosne i Hercegovine na dan 31. 12. 2020. godine, čiji je podnosilac Ministarstvo finansija i trezora BiH.\nK znanju je primljena i Informacija o stanju u oblasti migracija u Bosni i Hercegovini za 2020. godinu, dostavljena od Ministarstva sigurnosti BiH. U vezi s ovom Informacijom, Dom naroda usvojio je zaključak koji glasi:\nDom naroda PSBiH traži od Vijeća ministara BiH da u roku od dva mjeseca od usvajanja ovog zaključka izradi i dostavi PSBiH informaciju o stanju u oblasti migracija za period 01. 01. – 30. 06. 2021. godine;\nNavedena informacija treba da sadrži kratak i jednostavan prikaz informacija o stanju u oblasti migracija i to samo za period 01. 01. – 30. 06. 2021. godine;\nInformacija treba da sadrži integrisane podatke o stanju migracija iz nadležnosti Ministarstva sigurnosti i Ministarstva za ljudska prava i izbjeglice BiH za navedeni period.\nDom nije primio k znanju Informaciju o stanju sigurnosti u Bosni i Hercegovini u 2018. i 2019. godini, čiji je podnosilac Ministarstvo sigurnosti BiH.\nDom naroda usvojio je Zaključak o osnivanju Privremene zajedničke komisije oba doma PSBiH za provođenje procedure za imenovanje tri ombudsmena za ljudska prava Bosne i Hercegovine, čiji je predlagač Zajednički kolegij oba doma PSBiH. Iz Doma naroda PSBiH u Privremenu zajedničku komisiju oba doma PSBiH za provođenje procedure za imenovanje tri ombudsmena za ljudska prava Bosne i Hercegovine imenovani su delegati Bariša Čolak, Amir Fazlić i Dušanka Majkić.\nDom nije usvojio delegatsku inicijativu Denisa Bećirovića kojom se zadužuje Vijeće ministara BiH da, u saradnji sa entitetskim vladama, najkasnije u roku od tri mjeseca od dana usvajanja ove inicijative u Domu naroda Parlamentarne skupštine BiH sačini i u parlamentarnu proceduru dostavi cjelovit prijedlog mjera efektivne zaštite domaće proizvodnje.\nSporazuma o finansiranju Programa aktivnosti prekogranične saradnje Srbija - Bosna i Hercegovina za 2019. godinu između Evropske komisije, Vlade Republike Srbije i Bosne i Hercegovine,\nUgovora o finansiranju između Bosne i Hercegovine i Evropske investicijske banke, Projekat gradskog prevoza u Sarajevu,\nSporazuma o prenošenju odgovornosti za pružanje usluga u zračnom saobraćaju između Vijeća ministara Bosne i Hercegovine, Vlade Republike Srbije i Vlade Crne Gore,\nSporazuma o vojno-finansijskoj saradnji između Vijeća ministara Bosne i Hercegovine i Vlade Republike Turske i Provedbenog protokola o finansijskoj pomoći između Vijeća ministara Bosne i Hercegovine i Vlade Republike Turske.\nIZVOR: Vebsajt Doma naroda Parlamentarne skupštine BiH, 01.07.2021.


solutions: Logistika Skladišno poslovanje\nindustries: Glasovno upravljanje skladištem Voice rešenje Voice tehnologija\nUvođenje novih IT rešenja za unapređenje internih procesa u logistici postaje imperativ opstanka preduzeća u vreme porasta konkurencije na području lanca snabdevanja. Jedno od najperspektivnijih rešenja je rad pomoću glasa, koji je alternativa ručnim terminalima ili klasičnom radu sa papirima. Na taj način radniku su omogućeni bolji uslovi za postizanje veće efikasnosti, sa slobodnim rukama, fokusom na rad sa manje grešaka i uopšteno boljim uslovima za rad, a rezultat za kompaniju je znatno brži povrat investicije.\nVoiceXtreme (VoX) je softver koji značajno smanjuje postojeće troškove, povećava brzinu, produktivnost i sigurnost radnika. Glas je najprirodniji način komunikacije, što u velikoj meri olakšava korišćenje i brzinu edukacije zaposlenih. Takođe, podržavanjem više od 35 svetskih jezika rešavamo problem velike fluktuacije i mobilnosti radne snage.\nVoiceXtreme omogućava korisniku da zadaje zadatke u realnom vremenu, dodaje naloge, odrađuje popis u hodu, omogućava offline razmenu podataka, optimizuje kretanje skladištara kroz skladište i omogućava sprovođenje inspekcije opreme, obrađuje više naloga istovremeno i brojne druge.


„Čair“ predstojećeg leta i kupalište i gradilište - juGmedia\n„Čair“ predstojećeg leta i kupalište i gradilište\nNIŠ – Ukoliko vremenske prilike dozvole kupališna sezona na otvorenim bazenima u „Čairu“ biće otvorena u ponedeljak, 1. juna, najavili su u Sportskom centru „Čair“.\nPosetiocima će i ovog leta biti na raspolaganju olimpijski i dečiji bazen, ali ne i rekreativni jer ovaj bazen neće biti završen pre 1. septembra.\nDirektor SC „Čair“ Dragan Perić je rekao da je grad obezbedio novac za završetak rekreativnog bazena, ali radovi još nisu krenuli jer mora da bude ispoštovana tenderska procedura.\n„Tender je završen i 4. juna biće otvorene ponude ponuđača. Radovi na samom bazenu trebalo bi da krenu 1. jula i trebalo bi da budu završeni početkom septembra“, izjavio je Perić.\nOn je istakao da će rekreativni bazen, na kome su grubi građevinski radovi odavno završeni, predstojećim radovima biti pretvoren u mini-akva park.\n„Bazen će imati brzu reku i to prvu i jedinu u našoj zemlji, vodopad, đakuzi i tri tobogana. Zahvaljujući njegovom otvaranju kapacitet kupališnog kompleksa na „Čairu“ biće povećan sa sadašnjih 4.000 posetilaca na 8.000“, kazao je Perić.\nOn je kazao da bi, počev od 1. jula, pored radova na rekreativnom bazenu trebalo da krene i renoviranje zatvorenih bazena na „Čairu“. Da li će, dodao je Perić, zatvoreni bazeni biti otvoreni tokom tih radova zavisiće od firme kojoj će poslovi renoviranja biti povereni.\nPrema Perićevim rečima, renoviranje zatvorenih bazena koštaće grad Niš oko 80 miliona dinara, a završetak rekreativnog bazena oko 70 miliona dinara.\nProdaju se fabrike “Nevena” i “Porečje”\nU naredne dve nedelje Gradski fudbalski klub Dubočica moraće da se iseli iz klubskih prostorija i da pronađe mesto gde će trenirati fudbaleri, s…\nObio kuću, dva apartmana, automobile, ukrao televizore, kućne aparate i novac\nPripadnici Ministarstva unutrašnjih poslova u Nišu, intenzivnim operativnim radom, rasvetlili su šest teških krađa i jednu krađu i po nalogu Osnovnog…


Apel građanima da održavaju kante za otpad | Oko Nas\nApel građanima da održavaju kante za otpad\n07/06/2016 Oko nas\nEkipe vrbaske „Čistoće“ na gradsku deponiju svakoga dana odvezu oko 50 tona smeća iz Vrbasa i naseljenih mesta opštine.\nHigijeničari u JKP „Komunalac“ primetili su da mnoga domaćinstva na području opštine Vrbas ne održavaju kante za komunalni otpad.\n„Pored toga što se iz njih širi neprijatan miris, one mogu da predstavljaju i izvor zaraze. Da bi kanta bila u urednom stanju, potrebno je da se opere posle svakog pražnjenja, a otpad koji se u nju baca prethodno upakuje u vreće“, saopštavaju u PJ „Čistoća“.\nNaši sugrađani, kako kažu higijeničari, često u zelene kante, pored komunalnog, ubcuju i građevinski i životinjski otpad, odnosno, stajsko đubrivo što ne treba da bude praksa jer tu vrstu otpada, radnici „Komunalca“ nisu dužni da odnose.\nKomunalni otpad se odnosi iz blizu 13 hiljada domaćinstava, dok stanari zgrada za odlaganje smeća koriste kontejnere. Na području opštine ima ih oko 400.\nOdnošenje ambalažnog PET otpada vrši se svake prve subote u mesecu iz seoskih domaćinstava, a svake poslednje subote iz domaćinstava u Vrbasu. Ova vrsta plastične ambalaže sakuplja se u tipizirane vreće ili u 85 žičanih kontejenra koliko ih ima u opštini.\nPrethodni članakPriredba kao poklon – “Englesko veče”Sledeći članakPlan akcija dobrovoljnog davanja krvi


FK Gzira - Blic Sport\nOŠTAR ODGOVOR RADNIČKOG "U Srbiji je najteže oprostiti uspeh, Obradović NIJE bio naš počasni gost protiv Maltežana"\nFudbaleri Radničkog su se posle 35 godina vratili na evropsku scenu, i to na veoma uspešan način, jer su u prvom kolu veoma lako eliminisali maltešku Gziru. Međutim, ovog četvrtka je na površinu isplivala informacija da je taj duel iz lože posmatrao sudija Srđan Obradović.\nFudbalski sudija Srđan Obradović, koji je sredinom maja bio u centru pažnje ovdašnje javnosti zbog "afere penali", kada je dosudio nepostojeće jedanaesterce na meču Spartaka iz Subotice i Radničkog iz Niša, viđen je na meču Radničkog i Gzire, prvom kolu kvalifikacija za Ligu Evrope.\nFudbaleri Radničkog iz Niša plasirali su se u drugo kolo kvalifikacija za Ligu Evrope, nakon što su u dvomeču bili bolji od Gzire ukupnim rezultatom 5:0, a trener kluba sa "Čaira" imao je samo reči hvale za njegov tim.\nGZIRA PALA I U REVANŠU Nišlije u drugom kolu kvalifikacija za Ligu Evrope /FOTO/\nFudbaleri Radničkog se u Niš sa Malte vraćaju sa drugom zabeleženom pobedom u kvalifikacijama za Ligu Evrope, posle trijumfa nad Gzirom 1:0. Radovan Pankov bio je jedini strelac kluba sa "Čaira" u gostima, za ukupan rezultat u dvomeču 5:0.\nPravo leto, a ne ovo naše, dočekalo je na Malti fudbalere Radničkog iz Niša koji u četvrtak u 18 sati igraju revanš sa Gzirom u prvom kolu kvalifikacija za Ligu Evrope. Temperatura od 34 stepena u terminu odigravanja meča nije se svidela Nišlijama, koje su na ostrvo u Sredozemnom moru doneli četiri gola kapitala iz prve utakmice (4:0).\nNIŠLIJE IDU NA MALTU Fudbaleri Radničkog saznali ime protivnika u prvom kolu kvalifikacija za Ligu Evrope\nFudbaleri Radničkog narednog četvrtka započeće učešće u kvalifikacijama za Ligu Evrope, a saznali su i sa kim će deliti megdan. Odigraće dvomeč sa malteškom Gzirom, koja je eminisala Santa Huliju iz Andore.


Završen banjalučki sastanak CEI\nBeta 16. juna 2016. 16:10\nU Banjaluci je završen sastanak šefova diplomatija zemalja članica centralnoevropske inicijative (CEI) na kojem se danas najviše govorilo o regionalnoj saradnji, evropskim integracijama, migracijama i terorizmu.\nPosle uvodnog izlaganja ministra inostranih poslova BiH Igora Crnatka koji je istakao da se BiH nalazi u „kritičnom momentu“ evrointegracije, novinarima su se obratili šef makedonske diplomatije Nikola Poposki, ministar inostranih poslova Belorusije Vladimir Makei, šef italijanske diplomatije Paolo Djentiloni i ambasador CEI Djovani Karakiolo di Vietri.\nMakedonski šef diplomatije je rekao da je cilj svih zemalja regiona da postanu članice EU, dodavši da one treba da se usmere na jačanje saradnje u infrastrukture.\nGovoreći o migracijskoj krizi, Poposki je ocenio da su region i Evropa „ranjivi u globalnim tokovima“.\n„Ovo je primer kada smo shvatili da zemlje EU i one koje nisu u EU imaju zajedničke inerese“, naglasio je on.\nPo njegovim rečima, migrantsko pitanje i važno bezbednosno pitanje.\n„Previše energije trošimo na to ko treba da bde u EU, a ko ne. Svima nam je bolje kada se držimo zajedno, jer je ovo najbolji projekat uspostavljanja mira“, zaključio je Poposki.\nMinistar inostranih poslova Belorusije Vladimir Makei rekao je da ta zemlja sledeće godine od BiH preuzima predsedavanje CEI.\n„Ovo je po prvi put da Belorusija preuzima predsedavanje jednom regionalnom organizacijom, što joj znači veliku odgovornost“, rekao je on.\nPo njegovim rečima, CEI treba da bude instrument povećanja regionalne saradnje, promocije dijaloga, komunikacije i razmene iskustava izmedju različitih aktera.\n„Mi nameravamo da se angažujemo na intenzivnijoj promociji održivog razvoja, medjupovezanosti i regionalne saradnje i na pitanju proširenja CEI, a posebno ćemo raditi na pitanjima medjusobne povezanosti, koja su ključna za ekonomiju, rast i bezbednost“, naglasio je Makei.\nItalijanski ministar Paolo Djentiloni je ocenio da je saradnja 18 zemalja članica CEI ključna za uspostavljanje mira, borbu protiv terorizma i rešavanje pitanja migracija.\nOn je rekao da se u okviru CEI razmatraju i konkretni projekti infrastrukturalnih ulaganja.\n„Evropa će prevazići izazove, a Italija je posvećena da se preduzmu novi koraci u ovom procesu i da ulaskom zemalja Zapadnog Balkana u EU bude ostvaren uspeh EU. Nije samo interes zemalja Zapadnog Balkana da budu u EU, već je to interes i EU“, ocenio je ministar inostranih poslova Italije.\nU Banjaluci je danas održan sastanak šefova diplomatija zemalja članica CEI-a na kojem su bili ministri inostranih poslova Srbije, Hrvatske, Austrije, Italije, Bugarske, Madjarske, Makedonije i Belorusije, a iz ostalih članica CEI-a su došli zamenici ministara i državni sekretari.\nPočasni gost bio je evropski komesar sa proširenje i politiku susedstva Johanes Han.


Četrnaest godina nezavisnosti Kosova - Medija centar\nČetrnaest godina nezavisnosti Kosova\nKosovo je brojnim aktivnostima obeležilo 14 godina od proglašenja nezavisnosti.\nPrema podacima kosovskog ministarstva spoljnih poslova, kao nezavisnu državu Kosovo je do sada priznalo 117 zemalja.\nCeremonija povodom obeležavanja 14. godina od proglašenja nezavisnosti Kosova počela je podizanjem kosovske zastave ispred zgrade Vlade u Prištini. Zatim je usledila svečana sednica kosovskog parlamenta gde su govorili predsednica i premijer Kosova Vjosa Osmani i Aljbin Kurti.\nMeđutim, poslanici opozicije su tokom obraćanja Kurtija napustili sednicu Skupštine Kosova, a svečanoj sednici parlamenta nisu prisustvovali poslanici Srpske liste.\nNakon sednice parlamenta u centru Prištine je u prisustvu velikog broja građana i predstavnika institucija održana parada Kosovskih bezbednosnih snaga i Policije Kosova. Ovaj događaj počeo je intoniranjem kosovske himne, nakon koje se okupljenima obratila predsednica Kosova Vjosa Osmani.\n„Na ovaj veliki dan za našu zemlju, ne smemo prestati da ponavljamo: Hvala Americi, hvala NATO-u i hvala svim prijateljskim zemljama, koje su nam pritekle u pomoć́ 1999. godine da nas zaštite od istrebljenja genocidnog Miloševićevog režima! Svako od ljudi ove zemlje učinio je nešto za ovaj dan. Svako je na svoj način učinio nešto da Kosovo postane država, zato smo danas ovde da se poklonimo sa najdubljim poštovanjem svima onima koji su naš san o državi ostvarili“, rekla je predsednica Kosova Vjosa Osmani.\nPremijer Kosova Aljbin Kurti rekao je obraćajući se prisutnima da je put kosovskog naroda do nezavisnosti bio dug i naporan.\n„Put našeg naroda bio je dug i mukotrpan, ali i pun ponosa i časti. Danas se sećamo naših heroja koji su dali svoje najdragocenije živote za slobodu. Danas se ujedinjujemo i u moći i u slavlju. Na današnji dan smo zahvalni, ujedinjeni smo i razmišljamo o našim idealima„, rekao je Kurti.\nDeo građana Kosova, albanske i srpske nacionalnosti imaju podeljena mišljenja o razvoju Kosova u poslednjih 14 godina.\nKosovo je od Srbije jednostrano proglasilo nezavisnost 2008. godine – što tamošnje vlasti ne priznaju.\nNa upit Srbije Međunarodni sud pravde u Hagu je 2010. godine doneo savetodavno mišljenje po kome Deklaracijom o proglašenju nezavisnosti Kosova nije prekršeno međunarodno pravo.\nNakon toga dve strane su 2011. otpočele dijalog koji bi trebalo da doprinese sveobuhvatnoj normalizaciji odnosa i neophodan je uslov za napredak evrointegracija dve zemlje.\nRazgovori koje Kosovo i Srbija vode posredstvom Evropske unije i uz podršku Sjedinjenih Država rezultirali su 2013. potpisivanjem Briselskog sporazuma.\nTokom jedanaest godina njihovog trajanja vode se sa promenjivim učinkom – a poslednjih šest meseci su u zastoju.


On će, prema rasporedu koji su organizatori saopštili u nedelju, treći nastupiti na terenu broj 11, na kome program počinje u 12.30 časova po srednjeevropskom vremenu.\nDuel Troickog i Nemca Florijana Majera trebalo bi, otprilike, da počne oko 16.30.\nProgram na centralnom terenu, od 14 sati, otvara šampion i prvi nosilac, Endi Marej, koji za rivala ima Kazahstanca Aleksandera Bublika, a potom slede nastupi Johane Larson i Petre Kvitove, a zatim Danila Medvedeva i Stana Vavrinke.\nNa prvom terenu igraće od 14 časova Eliza Mertens - Venus Vilijams, pa Rafael Nadal i Džon Milman, te Džoana Konta i Su-Vei Hsije.\nSrbiju će na Vimbldonu predstavljati još četiri takmičara u pojedinačnoj konkurenciji, ali njihovi nastupi rezervisani su za utorak. Tada bi, ako sve bude u redu sa planom organizatora, odnosno ako vremenski uslovi ne pomere neke mečeve prvobitno zakazane za ponedeljak, Novak Đoković trebalo da igra protiv Martina Kližana, Janko Tipsarević protiv Džereda Donaldsona, Dušan Lajović protiv Stefanosa Cicipasa, a Jelena Janković protiv Agnješke Radvanske.


Fudbal: Bečejci traže novog trenera - Portal Moj Bečej - Bečejske opštine iz ugla građana!\nFudbal: Bečejci traže novog trenera\nDirektor Dejan Stanojev će u Kanjiži biti na klupi | Foto: Vlastimir Jankov\nDosadašnji uspešni šef stručnog štaba OFK Bečej 1918 Dalibor Novčić više nije na čelu stručnog štaba vojvođanskog ligaša sa Tise! To znači da poraz (1:2) na startu nove sezone od Budućnosti iz Gložana nije ostao bez posledica.\n-I pored zadovoljavajućeg rada trenera iz sopstvenih redova, rezultati nisu na nivou ambicija, pa da ne bi bilo kasno, odlučili smo se za promenu. Angažovanjem novog trenera sa strane, jer u sopstvenim redovima nemamo adekvatnog stručnjaka, pokušaćemo da ekipu trgnemo iz uočene letargije. Na subotnjem gostovanju u Kanjiži, ekipu će voditi sportski direktor Dejan Stanojev, a već za narednu utakmicu kod kuće protiv Zadrugara mislim da će na klupi sedeti novi stručnjak. Nismo se odrekli Dalibora Novčića kao stručnjaka i ponudili smo mu funkciju koordinatora rada s mlađim kategorijama, u odsustvu, ali saglasnosti, predsednika Dragana Kneževa, rekao nam je njegov zamenik Predrag Đorđević.\nDalibor Novčić je svestan da su rezultati ekipe uvek najvažniji i da se oko njih „sve okreće“. Da li će promena biti i „šok terapija“, pokazaće naredno vreme.\n-Sada mi je najbitnije da se, bar, desetak dana odmorim, da sve sagledam iz svog ugla i vidim da li sam ja negde pogrešio ili je sve to splet okolnosti. Kada se sve slegne, odgovoriću rukovodstvu kluba na korektnoj ponudi, rekao nam je sada već bivši kormilar „tiskog broda“ Dalibor Novčić.\nPodsetimo da su bečejski fudbaleri s trenerom Daliborom Novčićem, naravno i klupskim rukovodstvom, za tri godine preskočili dva stepena takmičenja i da su ambicije Bečejaca u tek započetoj sezoni da se domognu povratka u Srpsku ligu.


Bežanija se nastavlja: London naložio evakuaciju dela diplomata iz Ukrajine\n24-01-2022 16:03 Svet Planeta\nVelika Britanija je naredila evakuaciju osoblja iz svoje ambasade u Kijevu "kao odgovor na rastuću pretnju" iz Moskve, pošto tenzije na ukrajinsko-ruskoj granici i dalje ostaju visoke zbog straha da Kremlj navodno planira invaziju.\nU objavljenom saopštenju se navodi da je London odlučio da "privremeno" povuče deo osoblja i članove njihovih porodica iz Kijeva, uz napomenu da će ambasada ostati otvorena i nastaviti da pruža pomoć britanskim državljanima u Ukrajini.\nVlasnicima pasoša Ujedinjenog Kraljevstva takođe je rečeno da registruju svoje prisustvo u zemlji.\nSaopštenje je usledilo nakon sličnog poteza američke ambasade u Kijevu, koja je u nedelju veče objavila da je donela odluku da odobri odlazak svog osoblja iz Ukrajine „iz opreza zbog stalnih napora Rusije da destabilizuje zemlju i podrije bezbednost građana Ukrajine“, kao i zbog „pretnje vojne akcije Rusije“.\nOdluka je doneta pošto su tenzije postale veoma visoke, a Moskva je optužena da je stacionirala više od 100.000 vojnika blizu granice u pripremi za navodnu invaziju.\nKremlj je više puta odbacio da ima bilo kakav plan za vojni upad i nazvao takve optužbe „neosnovanim i pogrešnim“. Prošle nedelje, američki Stejt department je sugerisao da bi Rusija mogla da „napadne u bilo kom trenutku“.\nOdluka Britanije da povuče diplomate usledila je dva dana nakon što je London "skinuo tajnost" sa dokumenata u kojima se tvrdi da Moskva navodno nastoji da postavi proruskog lidera u Kijev. U objavljenom saopštenju, sugeriše se da je ukrajinski poslanik Jevgenij Murajev alternativa aktuelnom predsedniku Ukrajine Vladimiru Zelenskom.\nPortparol ukrajinskog ministarstva spoljnih poslova Oleg Nikolenko napisao je jutros na Tviteru da Kijev „poštuje pravo stranih država da osiguraju bezbednost“ svojih diplomatskih misija, ali je taj korak nazvao „preuranjenim“ i „primerom preteranog opreza“. Ukrajina je više puta umanjila rizik od navodne ruske invazije.